**Муниципальное бюджетное общеобразовательное учреждение «\_\_\_\_\_\_\_\_\_\_\_»**

Рассмотрено: Согласовано: Утверждаю:

Рук ШМС: Зам директора по УВР Директор школы

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Протокол №\_\_\_\_\_

от «\_\_\_\_\_»\_\_\_\_\_\_\_\_2017г. «\_\_\_\_\_\_»\_\_\_\_\_\_\_\_\_\_2017г. «\_\_\_\_\_\_»\_\_\_\_\_\_\_\_\_\_\_2017г.

**Рабочая программа по чеченской литературе с 5-9 классы.**

**Количество часов: 348 часов за учебный год.**

**Учитель чеченской литературы\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_/**

**2017-2018 учебный год**

**Нохчийн литературан 5-9 классашна лерина**

**герггарчу хьесапехь йолу программа**

(Базисни планан 3-чу вариантаца йогIуш)

**Кхеторан кехат**

**Нохчийн литература –** юккъарчу классийн предметашна юккъехь коьртачарах цхьаъ ю. Нохчийн матто санна, цо а 1амадо бер шера а, нийса а яздан, аьтто бо юкъара кхиарехь а, г1иллакх-оьздангаллин мехаллаш т1ехь кхиош а. Х1окху предметехь кхиамаш бахаро таро ло берана юккъарчу школан вукху предметашца ларош деша.

**Юккъарчу школехь х1ара предмет 1амор т1ехьажийна хир ду х1окху 1алашонашка кхачарна:**

* кхетаме, нийса, шера къастош еша;
* ша йоьшучу текстан а, цуьнан чулацамца йолу шен юкъаметтиг а билгалйоккхуш болчу къастош ешаран коьртачу г1ирсех (соцунг1а, интонаци, маь1нин тохар, ешаран чехкалла) пайда а оьцуш, еша;
* дешаран книгин чулацамах кхиар, шенна справочни аппаратах пайда эца хаар (т1етовжар, корта, абзацаш и д1. кх. а.);
* исбаьхьаллин - кхоллараллин а, х1ума довзаран а хьуьнарш шегахь кхиор, исбаьхьаллин произведенино шена бина т1е1аткъам шен синхаамашца бовзийтар;
* дешан исбаьхьалле йолу эстетически юкъаметтиг кхиор;
* исбаьхьаллин текстан г1ирсашца синъоьздангаллин мехаллаш юккъарчу классийн дешархошкахь кхиор;
* дика а, вуо а къасто хууш, кхидолчу къаьмнашка лерам болуш кхиор.

Юккъарчу школехь литературни ешаран коьрта 1алашо - иза шена оьшшу книга харжа хаарца а, и кхеташ ешарца а ша-шен терго яран дешар карадерзоран хьуьнарш шегахь кхиор ю. Цу г1уллакхана ох1ла хилар билгалдолу ешначух кхеташ, дика еша хаарехь, книгаш йовзарехь а, шенна харжа хаарехь а, шен синъоьздангалла лакхаяккхарехь книга оьшуш хиларх кхетам кхиъна хиларехь а.

Халкъан дахарехь мехала хазна ю ненан мотт, барта кхолларалла, исбаьхьаллин литература. Боккха никъ бу церан адамийн кхетам кхиорехь. Б1ешерашкахь адамашна юкъахь кхиъна г1иллакх – оьздангалла, беркате ламасташ, халкъан кхетам а, ойла а ю цаьрца. Ненан меттан литература шен чулацамца, исбаьхьаллин хормица дешархойн кхе кхетамна герга ю. Хууш ма – хиллара, кегийрхойн г1иллакх – оьздангалла кхиар юьхьанца къоман г1иллакхашца, ламасташца кхочуш хуьлу. Исбаьхьаллин дашо г1о до дешархой къоман эхь – бехкаца а, кхучу къаьмнийн культура лоруш а кхиорехь.

Исбаьхьаллин литература, шен ша – тайпана башхаллаш бахьнехь, 1аламат мехала ю дешархойн кхетам кхиорехь.Бакъйолу исбаьхьаллин произведени адамийн ойлане кхаьчна ца 1аш, синхаамашка а кхочу. Синхаамашкахула болу 1аткъам ч1ог1а а, лар юьтуш а хуьлу.

Исбаьхьаллин дашо дахаре безам кхуллу. Дешархой ойланаш стамъяр, церан синхаамаш ирбар, гинчух, лайначух лаьцна хецца д1адийца хаар кхиадо, сийлахь лоруш, сийсазчунна дуьхьал къийсам латторан ойла йолуш, къинхьегаман адамашка лерам болуш, кхечу къаьмнашца доттаг1аллин уьйраш йолуш кхиабо дешархой литература хьоьхуш.

Шен Даймохк 1алашбаран ойла йолуш, къомана юкъахь сийлахь дерг сийлахь лоруш, сийсазчунна дуьхьал къийсам латтор ойла йолуш, къинхьегаман адамашка лерам болуш, кхечу къаьмнашца доттаг1аллин уьйраш йолуш кхиабо дешархой литература хьоьхуш.

Т1аьххьарчу иттех шарахь вайн махкахь лаьттинчу юкъараллин хьелаша, ваьштта шозза т1ебеанчу т1амо инзаре даккхий зенаш дина вайн халкъана: эзарнаш адамаш дайина, г1аланаш, ярташ йохийна, къоман курьтура кхиаран кхерчаш х1аллакдина. Вешан мохк юха ц1инбаран, къоман культура кхиоран 1алашо ю вайна хьалха лаьтташ. Дайн ламасташца, къоман г1иллакх – оьздангаллица, иман долуш хилийтарна т1е а хьажийца кхион деза т1екхуьу чкъор.

**Предмет «Литература» 1аморан жам1аш**

Хьехар оьрсийн маттахь долучу юьззина юкъарадешаран школа чекхйоккхучуьнгахь предмет «Литература» 1амочу хенахь хила деза **личностни жам1аш** ду:

-шен къоман векал а, дукхакъаьмнийн Российски пачхьалкхан гражданин а ша хиларх кхеташ хилар;

-личностан синъоьздангаллин мехаллаш кхачаме ялор, дукхакъаьмнийн махке безам кхиор, нохчийн литературе (культуре), кхечу къаьмнийн культуре ларам кхиор;

-х1ума довзаран а, коммуникативни а декхарш кхочушдарехь хаамийн тайп-тайпанчу хьастех пайда эцар (словараш, энциклопедеш, интернет-г1ирсаш).

**Коьрта юкъара дешаран федеральни пачхьалкхан дешаран стандартана бина хийцамаш, Россин Федерацин дешаран а, 1илманан а Министерствос омрица ч1аг1бина болу 17-чу декабрехь 2010-чу ш. № 1897.**

**(т1еч1аг1дина Россин Федерацин дешаран а, 1илманан а Министерствон омрица 31-чу декабрехь 2015-чу ш. № 1577)**

11.2. «Нохчийн мотт, нохчийн литература» 1аморан предметни декъо кхачо ян еза:

* шен ненан матте, литературе болу безам кхиор, къоман культуран 1алашъяран дакъа и дуй хууш;
* дешнийн т1аьхьало хьал долуш яр, дешархойн мотт бийцаран культура кхиор барта а, йозанан а къамелан норманашца, къамелан бакъонашца.

Нохчийн литература:

1. нохчийн литература ешар а, 1амор а ша кхин д1а а кхио оьшуш хиларх кхетар;
2. нохчийн литература къоман культурин коьртачу мехаллин дакъа хиларх кхетар, дахар довзаран шатайпана кеп санна;
3. къоман 1адаташ гойтуш йолу исбаьхьаллин произведенех кхетам кхиор

Хьехар оьрсийн маттахь долучу юьззина юкъарадешаран школехь предмет «Литература» 1аморан **метапредметни жам1аш** билгалдовлу:

-проблемех кхета а, гипотеза хьалха яккха а, коьчал структуре ерзо а, шена хетарг т1еч1аг1деш делил дало а, барта а, йозанан а аларшкахь бахьанин- т1аьхьалонан уьйраш билгалъяха а, жам1аш кепе дерзо а хаарехь;

-ша г1уллакхдар вовшахтоха а, цуьнан мах хадо а, шена самукъане хета болу гуо къасто а хаар карадерзорехь;

-ша г1уллакхдеш юстаран, дуьхь-дуьхьал х1итторан кепех пайдаэцарехь;

-тайп-тайпанчу хаамийн хьасташца болх бан, уьш лаха, талла, ша г1уллакхдарехь царах пайдаэца хаарехь;

Хьехар оьрсийн маттахь долучу юьззина юкъарадешаран школа чекхйоккхучеран **предметни жам1аш** лаьтта:

1) х1ума довзаран декъехь:

-барта кхоллараллин а, тайп-тайпанчу муьрийн нохчийн литературан произведенийн коьртачу проблемех кхетам хилар; и проблемаш нийса кепе ерзо хьуьнар хилар;

-произведени а, иза язъяран муьран уьйрах кхетар, цу произведенийн бухехь йолу хенан йохаллехь йовр йоцу синъоьздангаллин мехаллаш а, церан тахана а маь1не хилар билгалдаккхар;

-литературни произведенина таллам бан хаар: х1окху я оцу литературни родан а, жанран а произведени иза хилар билгалдан хаар; темех, идейх кхета а, кепе ерзо а, цуьнан синъоьздангаллин мехаллаш, турпалхойн амалш билгалъяхар, цхьана я масех произведенийн турпалхой буста, оьрсийн а, нохчийн а литературан произведенеш вовшашца юста;

- произведенехь сюжетан дакъош, д1ах1оттам, меттан суртх1отторан г1ирсаш къастор, чулацаман идейно-исбаьхьаллин аг1онаш билгалъяхарехь цара д1алоцучу меттигах кхетар (филологически талламан кепаш);

-литературни произведени толлуш юьхьанцара (элементарни) литературоведчески терминологи евзаш хила езар;

2) мехаллин-некъ бовзаран (ориентацин) декъехь:

-нохчийн литературан синъоьздангаллин мехаллашка кхачор, шен къоман синъоьздангаллин мехаллашца уьш юстар;

- нохчийн литературан произведенех лаьцна шена хетарг кепе дерзо хаар, церан мах хадор;

-1амийначу произведених лаьцна шен кхетам хилар;

-авторна хетачух кхетар, цунах лаьцна шена хетарг ала хаар;

3) коммуникативни декъехь:

-тайп-тайпанчу жанрийн литературни произведенеш нохчийн маттахь лерсаца а, цхьатера а т1еэцар, кхеташ ешар;

-текст т1ера цитаташ а ялош, меттан исбаьхьаллин г1ирсех пайда эцарца прозаически произведенеш я церан дакъош юхасхьадийца хаар; ладоьг1начу я ешначу текстан хьокъехъ хаттаршна жоьпаш далар; барта монологически къамелан тайп-тайпана аларш кхоллар; шеца къамел деш волучуьнца оьздангаллин барамаш ларбеш, г1иллакхехь диалог д1аяхьар;

-1амийначу произведенийн тематикица а, проблематикица а йоьзна изложенеш, сочиненеш язъяр, ц1ахь а, классехь а йозанан белхаш кхочушбар, юкъара культуран а, литературни а теманашна рефераташ язъяр;

4) эстетически декъехь:

-дешан исбаьхьаллех (искусствох) санна литературах кхетар, эстетически кепара нохчийн литературан произведенеш т1еэцар; нохчийн исбаьхьаллин тексташ т1ехь исбаьхьаллин (эстетически) чам кхиор;

- эстетически г1уллакхдарехь нохчийн дашах, литературни произведенийн васташ кхуллуш меттан суртх1отторан исбаьхьаллин г1ирсаша д1алоцучу меттигах кхетар;

-меттан д1ах1оттаман а, нохчийн, оьрсийн литературан вастийн ситемийн башхаллашца а доьзна нохчийн а, оьрсийн литературан произведенеш вовшашца юста хаар.

**Коьрта чулацам**

**V- IX классийн программиийн х1оттам а, чулацам а.**

Дешаран планехь х1окху предмето д1алоцу меттиг.

**Белхан программа лерина 348 сахьтана шарахь, кIирнах 2 сахьт, 5 - 8 – чу классашкахь 35 белхан кIира, 9 – чу классашкахь 34 белхан к1ира.**

Юккъарчу ишколехь х1ара предмет 1амо билгалдинарг 348 сахьт ду:

5 **- чу классехь** - 70 сахьт, кIирнах 2 сахьт, 35 белхан кIира;

6 - **чу классехь** - 70 сахьт, кIирнах 2 сахьт, 35 белхан кIира;

7 **- чу классехь** - 70 сахьт, кIирнах 2 сахьт, 35 белхан кIира;

8 **- чу классехь** - 70 сахьт, кIирнах 2 сахьт, 35 белхан кIира.

9 **- чу классехь** - 68 сахьт, кIирнах 2 сахьт, 34 белхан кIира.

Нохчийн литература (ша предмет йолуш) школехь 1амо йолайо V классехь. Юьхьанцарчу классашкахь дешаран урокашкахь кхолладеллачу хааршна т1е а тевжаш д1ахьо литература хьехар. Хакъан барта кхоллараллин а, исбаьхьаллин литературан а тоьлла произведенеш ю программийна юкъаяхийтинарш. Шайн чулацамах, маь1нех дешархой кхетар болуш, церан хенаца, хааршца йог1уш ю уьш. Цара таро лур ю дешархой г1иллакх долуш, Даймохк беза а, ларба а, хьаналчу къинхьегамехь дакъалаца а кийча болууш, кхидолчу къаьмнашка лерам болуш кхетош - кхион.

V – VI чу классийн программаш коьрта коьртадолчунна проблемно – тематически принцип ларъеш х1иттийна. Цуьнца дог1уш х1окху кепара бу церан х1оттам: кхузахь 1амо билгалйина хакъан барта кхоллараллин произведенеш, аьлча а, тайп – тайпана туьйранаш (халъан барта туьйранаш а, яздархоша кхоьллина туьйранаш а), наьртех долу дийцарш, иллеш, кицанаш, х1етал - металш, нохчийн тоьллачу яздархойн исбаьхьаллин произведенеш а.

К1орггера чулацам а болуш, тайп – тайпанчу жанрашкахь произведенеш ю программашна юкъаяхийтинарш. Уьш 1амош ненан метан хазаллина, произведенин исбаьхьаллина, адаман хьекъална, оьздачу сатийсамашна т1ебахийти беза хьехархочо дешархойн тидам.

V – чу классийн программашна юкъаялийна дешархошна ц1ахь еша магийна йолу произведенеш а.

VII – VIII классашкахь 1амош йолу материал д1анисъяр мелла а хенан рожехь, хронологица дог1уш нисдина. Яздархойн произведенеш 1амайо уьш язйинчу хенахь уьйр тосуш. Произведенехь гойтучу хиламех а, заманах а лаьцна дуьйцуш дешархойн таро хир ю х1етахьлера халкъан юкъараллин дахар довза.

«Нохчийн литература» предмето чулоцу х1ара дакъош: дешархочун «Ешарца доьзна г1уллакх», «Исбаьхьаллин текстийн буха т1ехь долу дешархойн кхоллараллийн г1уллакх», «Берийн ешаран гуо» яздархойн ц1ерш а йовзуьйтуш, дешархошна кху предметехула евзар йолу ерриге а произведенеш, хуьлийла уьш дийнна произведенеш я церан дакъош. Программи юкъа дог1у иштта кхидолу дакъош а: «Литературоведчески пропедевтика», «Библиографически культура», «Къамелан кепашца доьзна долу г1уллакхаш». Боккха тидам т1ебахийтина нохчийн матте ладог1ар декъана а. «Ешар» ц1е йолчу декъехь къаьсттина тидам т1е бахийтина къастош ешарна. Юьхьанцарчу классашкахь нийса а, шера а ешарехь карадирзинчу хаарша аьтто бийр дешархойн лакхарчу классашкахь литература йовзарехь а. «Дистхилар», «Йоза» дакъоша аьтто бийр бу барта а, йозанан а къамел кхиорехь. Боккха тидам т1е бахийтина вистхила хаарна а, къамелан оьздангаллина а, меттан исбаьхьаллин г1ирсаш караберзорна а.

**«Къамелан кепашца долу г1уллакхаш»** ц1е йолу дакъа къамелан кепаш йовзийтина ца 1аш, х1ума довзаран а, синъоьздангаллин, интеллектуальни, кхоллараллин г1уллакхаш чулоцуш а ду шена. И г1уллакхаш кхочушдо дешаран, 1илманан г1араевллачу, исбаьхьаллин тексташ т1ехь болх бечу хенахь. Ешарца, йоьшург т1еэцарца, исбаьхьаллин тексташ т1ехь болх барца цхьаьна кхочушхуьлу дешархочун синъоьздангалла, кхолларалла кхиарца доьзна долу г1уллакхаш а. Исбаьхьаллин тексташ ешар бахьанехь карадирзина хаарш дерзадо дешархоша шаьш кхочушдечу кхоллараллин г1уллакхашка: къастош а, яххьашца а ешар, тардина дийна суьрташ кхоллар, инсценировкаш яр, барта а йозанца юхасхьайийцар шаьш ешна исбаьхьаллин произведенеш, тайп-тайпанчу теманашна барта а, йозанца а аларш кхоллар и д1. кх. а.

**«Берийн ешаран гуо»** декъехь кхочушхуьлу исбаьхьаллин тексташ харжаран принципаш. Царна юкъахь уггаре а мехала ерш ю: еша дог дар, йоьшучух кхеташ хилар, тематика, проблематика. Тексташ шайца к1орггера кхетош-кхиоран маь1на а долуш, тайп-тайпанчу жанрашкахь хила еза. Кхечу къаьмнийн произведенеш йовзийта а мегар ду, нагахь шайца цхьа пайден дерг дохьуш уьш елахь. Кху декъа юкъа дахана оьрсийн туьйранаш, г1арабевллачу оьрсийн яздархойн Л. Толстойн, Г. Скребицкийн, В. Бианкин, А. Гайдаран произведенеш.

**«Литературоведчески пропедевтика»** декъехь билгалбина исбаьхьаллин тексташ йоьшучу хенахь дешархой шайх хьакхалур болу а, бийцаре беш, шайна т1ехь болх бен болу а литературоведчески кхетамаш. Тексташ т1ехь болх бечу хенахь дешархойн карахь мехала г1ирс хилла д1ах1уьттур бу и литературни кхетамаш.

**«Библиографически культура»** декъо аьтто бо еша билгалйинчу литератури юкъара оьшу книга харжа хууш хилар кхиорехь, оглавлени, аннотаци карорехь, суьрташ дехкина художник, автор билгалварехь, иллюстрацеш текстан хиламашца буозарехь, ткъа иштта 1амаво тайп-тайпанчу справочни материалашца болх бан.

**Коьрта чулацам**

**1-ра дакъа. Литература дешан исбаьхьалла санна**

Кхечу исбаьхьллашна юккъехь литературо д1алоцу меттиг. Дешан исбаьхьаллехь дахар исбаьхьаллин кепехь гайтаран башхалла.

Исбаьхьаллин литература дуьне довзаран, адаман синъоьздангаллин тайп-тайпаналлин дахар а, хьал а довзаран цхьа кеп санна; дахар исбаьхьаллин кепара гайтар. Эстетически чам а, синъоьздангалла а кхиорехь литературо бен т1е1аткъам.

**2-г1а дакъа. Халкъан барта кхолларалера**

Нохчийн халкъан туьйранаш (инзаре-тамашена, дахаран, дийнатийн)

Миф а, туьйра а. Туьйранийн тайпанаш. Дийнатийн васташ халкъан туьйранашкахь. Халкъан а, литературни а туьйранаш. Туьйранашкахь бакъдерг инзаре-тамашеначуьнца нисдар, васташ кхолларан башхалла.

Литературан кегийра жанраш (кицанаш, х1етал-металш). Кицанаш-хьекъале, доца аларш. Х1етал-металийн башхаллаш.

Нохчийн халкъан иллеш, эшарш а, шира дийцарш, хабарш, аларш.

Лирически а, турпалаллин а иллеш. Лирически иллийн къастамаш. Турпалхойн ойла лирически иллешкахь гучуялар. Турпалаллин иллехь къоман дахарехь маь1на долу г1уллакхаш, г1иллакхаш ч1аг1дар, къонахийн хьуьнарш хастаме деш дийцар, мостаг1ашна дуьхьал къийсам латтор гайтар. Иллийн чулацам, д1ах1оттам, исбаьхьаллин башхаллаш. Иллешкахь бакъдерг толош, зуламениг эшош хилар.

Халкъан эшарш, церан чулацам а, маь1на а, тайпанаш а.

Исторически хиламаш я билггалчу наха лелийна г1уллакхаш дуьйцу дийцарш.

Билггалйолучу меттигех юьртах, ломах, рег1ах, хих, б1аьвнех) лаьцна дийцарш.

Наьрт-аьрстхойх лаьцна дийцарш. Вайн халкъо наьрташца латтийна къийсам.

1аьржа-Хожаг1арах дийцарш, церан башхаллаш. Иллешкахь турпалхочун васт. Дикачун, вочун кхъовсам. Гипербола фольклорехь.

**3-г1а дакъа 30-60-чу шерийн литературера**

**С. С. Бадуев**. Дахар а, кхолларалла а. С. Бадуевн кхоллараллин маь1на къоман литература, культура кхиорехь.

Дийцар «Зайнди». Йоза-дешар хууш хилар – керлачу дахаре болу некъ. Дийцаран васташ а, маь1на а.

Дийцар «1адат». Эхь-бехк лардарх хилла бохам. Дийцаран коьрта турпалхой а, маь1на а.

Дийцаран коьрта персонажаш а, маь1на а.

Повесть «Ц1еран арц». Повестехь социально-классови къовсам. Къовсаман маь1на а, повестан башхаллаш а. Коьртачу турпалхойн васташ: Кульдевич а, цунна т1аьхьа бозурш а, Хонмурд а, цуьнан доьзал.

Повесть «Бешто». Социальни харцо а, церан 1адаташ а повестехь емалдар. Бештон, Бусанин кхоллам. Повестан исбаьхьаллин аг1онаш а, маь1на а.

**1. Ш. Мамакаев.** Дахар а, кхолларалла а. Мамакаевн поэзино литературехь а, къоман культурехь а д1алоцу меттиг.

Стихотворенеш «Кавказан латта», «Сайн к1анте», «Йо1е», «Даге», «Берзан бекхам», «Садаьржаш».

Поэтан лирикин тайп-тайпана тематика а, проблематика а. Поэтан кхоллараллехь даймехкан, 1аламан суьрташ, цуьнан лирикехь безам а, доттаг1алла а, юкъараллин дахарехь поэтан декхарш а, поэзин меттиг а.

Поэма «Дагалецамаш». Поэмехь авторан 1аламе, Терке болу безам. Сирлачу кханенах лаьцна йолу дог-ойла, синхаамаш.

Поэма «Нохчийн лаьмнашкахь». Поэми т1ехь шира 1адат бахьана долуш къона дахар х1аллакьхилар гайтар. Поэмин стих а, меттан башхаллаш а.

Поэтан поэтически говзалла а, башхалла а.

**М. А. Мамакаев**. Дахар а, кхолларалла а.

Стихотворенеш «Даймехкан косташ», «Лаьмнийн дийцар, «Пондар».

Мамакаев поэзин философски чулацам, цуьнан лирикехь даймехкан, къоман историх лаьцна, патриотически, г1иллакх-оьздангаллин мукъамаш. Лирически турпалхочо стеган парг1атонах, сийх, Даймахках лаьцна ен ойланаш.

Дийцар «Баппа». Сутаралло а, деган куралло а элан даржах вохавар. Хьоло вузийна стаг нийсонах хедаш, г1иллакхах херлуш, хьекъалх оьшуш хилар, халкъ шен олаллин к1ел сацо цхьаьннан а ницкъ кхочург цахилар ч1аг1дар.

**Н. Д. Музаев**. Яздархочух лаьцна дош.

Стихотворени «Накъосташка». Яхь йолуш, оьзда, хьуьнаре, догц1ена хилар деза а, сийлахь ларар. Адамийн сакхте амалш емалъяр.

**М. А. Сулаев**. Дахар а, кхолларалла а.

Стихотворенеш «Ламанан хи», «К1анте».

Поэтан дог, дахар, ирс Даймахкаца дозаделла хилар.

Дайн оьзда г1иллакхаш лардан дезар, шегахь дика амалш: яхь, собар, тешам кхио езар ч1аг1дар. 1аламан лирика. Даймехкан исбаьхьа, беркате 1алам 1алашдан дезар, цуьнца къинхетаме хила везар.

Поэма «Пхьарматан б1аьрхиш». Мифологин турпалхочун Пхьарматан б1аьргашца кху дуьнен т1ехь хилла а, хуьлуш болу а бохамаш поэми т1ехь гайтар. Къизаллина дуьхьал поэта ойъу дера аз, дуьнен т1ехь мел долучу зуламашца луьра къийсам латто безаш хилар ч1аг1дар.

**Х. Э. Эдилов**. Дахар а, кхоларалла а. Стихотворенеш «Ненан безам», «Сий делахь, латта».

Поэтан дахаре, 1аламе болу безам, 1аламан дахарца экам хила везар ч1аг1дар.

Ирс къуьйсуш велларг сийлахь а, веза ларар.

**Б. С. Саидов**. Дахар а, кхолларалла а.

Литературни туьйра «Майра к1ант Сулима». Хьаналчу къинхьегаман маь1на гайтар а, хьоладайн писалла а, ямартло а емалъяр. Адамийн деган дикаллий, оьздангаллий, къинхетаме хиларрий хастор.

Стихотворенеш «Вина юрт», «Деган аз».

Хьоме мохк, граждански дог-ойла Б. Саидовн поэзехь.

**Х. Д. Ошаев**. Дахар а, кхолларалла а. Дийцар «Чайра», очерк «Иччархо Абу-Хьаьжа Идрисов».

«Чайра» дийцарехь кхолламо шен махках д1акъастийначу стеган дай баьхначу лаьтте болу сатийсам, винчу махке болу безам гайтар. Стеган дахарехь Даймохк уггар сийлахь а, беза а, хьоме а кхерч хила безар ч1аг1дар.

Очеркан жанр нохчийн литературехь. Очеркехь турпалхочун Идрисов Абу-Хьаьжин дагалецамаш а, цуьнан б1аьхаллин г1уллакхаш а.

**С. М. Курумова**. Яздархочух лаьцна дош.

«Дохк» («Дохк» повеста т1ера кийсак). 1аламан суьрташ а, церан исбаьхьаллин декхар а. Ламанан 1аламан акхараллин хазалла.

**З. А. Муталибов**. Дахар а, кхоларалла а.

«Х1аллакьхиллачу динах лаьцна илли».

З. Муталибов – поэт-т1емало. Цуьнан кхоллараллехь т1еман тема. Къизаллина дуьхьал поэта ойъу дера аз.

**4-г1а дакъа. 60-80-чу шерийн литературера**

**А. С. Сулейманов.** Дахар а, кхолларалла а.

Стихотворенеш «Борз ю уг1уш», «Шуьнехь дош», «Дог дохден ц1е».

А. Сулеймановн поэзин романтизм. Поэтан лирикехь къонахаллин а, оьздангаллин а тема. Къоман эхь-бехк лардеш волу цуьнан лирически турпалхо.

**Поэма «Дахаран генаш».** Маьрша Даймохк, тешаме доттаг1алла, къонахалла, бартболу доьзал – поэмин коьрта теманаш. Таханлерчу дахарехь г1иллакх-оьздангаллица доьзна кхачамбацарш 1орадахар, цаьрца къийсам латто безар.

**1-Хь. Х. Хамидов**. Дахар а, кхолларалла а.

Дийцар «Д1а-коч, схьа-коч», турпалаллин драма «Лийрбоцурш».

1-Хь. Хамидов-яздархо-сатирик, драматург. Беламе дерг (юмор) нохчийн литературехь. Шира бухадисиначу г1иллакхашца, 1адаташца къийсам латтор – яздархочун-сатирикан кхоллараллин коьрта теманаш. Адамийн амалшкахь сакхтениг емалдаран говзалла.

Нохчийн литературехь драмин жанр. Драматически къовсамах кхетам. Т1еман тема драматургехь. Даймохк ларбечеран доьналла а, турпалалла а.

Даймехкан парг1ато, сий лардеш дахарш д1аделлачу б1аьхойн сий-ларам бан безар, т1амна дуьхьало ян сема а, кийча а хила везар ч1аг1дар пьесехь. Драмин турпалхойн васташ.

**Р. С. Ахматова**. Дахар а, кхолларалла а. Стихотворенеш «Лийрбоцурш», «Ма хала ду цунах кхета»

Поэтессин кхоллараллехь лирически тема, даймахке а, иза ларбеш болучаьрга а болу безам.

**1. Э. Гайсултанов**. Дахар а, кхолларалла а.

Дийцарш «Нийса кхел», «Кегий йийсарш», «Алдара Ушурма» («Александр Чеченский» повеста т1ера дакъош), басня «Барзо амалш ца хуьйцу», повесть «Болат г1ала йожар».

1. Гайсултанов – нохчийн берийн литературан бухбиллархо. Гайсултановн кхоллараллин коьрта теманаш а, проблематика а.

Дийцар «Нийса кхел». Дийцаран социальни проблематика. Бакъдерг харцонал тола дезар ч1аг1дар. Дийцаран халкъан барта кхоллараллин амал.

Дийцар «Кегий йийсарш». («Александр Чеченский повеста т1ера дакъа)- Дийцарехь т1амо берийн дахаре беана бохам гайтар. Т1еман къизалло адамийн дахаре шеца дохьург емалдар.

Дийцар «Алдара Ушурма» («Александр Чеченский повеста т1ера дакъа). Дийцаран исторически бух. Маршонехьа болу къийсам, шен мохк, дин мостаг1чух лардар, церан дуьхьа вала а кийча хилар. Исторически бакъдолучунна т1ехь кхоьллина васт.

Баснин жанр нохчийн литературехь. «Барзо амалш ца хуьйцу» баснин дидактически хьажам, адамийн амалш цу т1ехь емалъяр.

«Болат-г1ала йожар» повестан исторически бух. Маьршачу наха талорхошна дуьхьал, шайн парг1атонехьа латтийна къийсам. Дикачу к1енташа халкъ вовшахтухуш, иза маршоне кхачор. Повестан коьрта турпалхой а, васташ а.

**Ш. А. Арсанукаев**. Дахар а, кхолларалла а. Стихотворенеш «Баьпкан юьхк», «Мохкбегор», «Ийманах дузийта дегнаш».

Поэтан-лирикан Ш. Арсанукаевн кхоллараллехь патриотизман а, гуманизман а ойланаш.

1аламца а, ялтанан кхачица а къинхетаме хилар дехар, нохчийн халкъ иймане далор доьхуш, поэта Деле ден до1анаш. К1орггера кхетам, оьзда лаамаш болу лирически турпалхо. Дуьненах, 1аламан аьрхачу хазаллех, дахарх лаьцна цо ен ойланаш, а, адаман ирсехьа къийса иза кийча хилар а.

Повесть «Тимуран тур». «Тимуран тур» стихашкахь язйина повесть, цуьнан исбаьхьаллин къастамаш. Къоман парг1ато еза ларар, мостаг1ашна дуьхьал къийсам латтийначу турпалхойн васташ. Халкъан парг1атонехьа болучу буьрсачу т1еман суьрташ.

**А. А. Айдамиров**. Дахар а, кхолларалла а. Стихотворени «Вина мохк», дийцар «Мух1ажарш» («Еха буьйсанаш» романан дакъа)

Даймехкан тема нохчийн литературехь. Даймехкан беркатечу ницкъах тешар, ирс Даймахкаца дозар.

Паччахьан 1едалан ямартло а, мух1ажарийн кхолламан дега1ийжаме мукъамаш а.

**М-С. Гадаев**. Дахар а, кхолларалла а. Стихотворенеш «Дарта», «Орцара г1ов».

Поэтан са 1аламан дуьненца д1аэр. Ницкъ, доьналла а, г1орасизалла цхьана сибатехь. Поэтан говзалла дарта олхазаран хьал довзийтарехь.

Дийцар «Ирча суьрташ». Дийцарехь тоталиризман шерашкахь нохчийн халкъан трагеди. 1аламан суьрташа ирча кхаъ къаьхьачу 1аткъаме берзор.

**М. Мусаев**. **Литературни туьйра. Литературни туьйра халкъачух къастош дерг.**

Яздархочух лаьцна дош. Литературни туьйра «Ц1ен маьхьси»

Хьекъал ямартлонал, тешнабехкал, сонталлел тола дезаран ойла ч1аг1яр. Нахана даьккхиначу ор чу ша оьккху. Туьйранан оьрсийн туьйранца цхьаьнадог1ург.

**Хь. Б. Саракаев.** Дахар а, кхолларалла а.

Дийцар «Баьпкан чкъуьйриг». Хьаналчу къинхьегамо лакхадоккху стеган сий. Баьпкан сий-пусар дан дезар ч1аг1дар.

Дийцар «Ирсе б1аьрхиш».Вайна к1ант карийначу ненан ирсе б1аьрхиш. Ненан безам боккха а, мерза а, аьхна а хилар.

**Ш. Х. Окуев.** Дахар а, кхолларалла а. Стихотворенеш «Сан хьоме Нохчийчоь», «Б1аьсте».

Лирически турпалхочун синмерзаш довзуьйту 1аламан суьрташ. Поэтан даймахкаца бозабелла синхаамаш.

Дийцар «Мацалла» («Т1аьххьара верас» романан дакъа). 20-чу б1ешеран юьххьехь ламанан ярташкахь кхолладелла социальни хьелаш. Нохчийн халкъ комаьрша, къинхетаме хилар, мацалло г1елбина кхечу къаьмнийн векалш дегалазамца т1еэцар. Оцу шерийн 1ер-дахар, ламасташ гайтар, къомо шен яхь, юьхь ларъяр. Жаьмбиган, 1алсолтин, Шемалан васташ.

**Хь. Д. Сатуев.** Дахар а, кхолларалла а. Стихотворени «Лаьмнийн къоналла»**,** басня «Ломмий, цхьогаллий».

1алам поэтан кхетамехь а исбаьхьаллин суртх1отторехь а.

Адамийн сакхташ баснехь емалдар. Лоьман васт нохчийн литературехь.

**1. Х. Шайхиев**. Дахар а, кхолларалла а.

**Стихотворенеш «Куйнах дош», «Безаман декхар».**

Къоман г1иллакхаш, ламасташ, синъоьздангаллин мехаллаш поэтан поэзехь.

Даймахкана, халкъана даим г1уллакхдеш вагаран синхаамех юьзна поэзи.

Коьртарчу куйнаца лардина сий. Поэзин фольклоран бух.

Б1ешерашкахь вайн дайша схьадеана низаман ламаст лардаран маь1на, къонахчун ц1е еза а, сийлахь хилар ч1аг1дар.

**Ч1аг1о (баллада**). Легендин буха т1ехь кхоьллина баллада. Къонахчо делла дош кхочушдан дезар, тешаме ч1аг1о хила езар ч1аг1дар.

**Стихашкахь поэма «Лазаман лорах».** Нуьцкъаха ц1ера ваьккхиначу лирически турпалхочун шен махке, халкъе, ненан матте болу безам, деган 1ийжам. Дайн кешнех, дайн иллех, шина Даймахках (Дег1аста, Г1ирг1азойн мохк) цо ен ойланаш.

**М. Д. Дикаев**. Дахар а, кхолларалла а. Стихотворенеш «Къинхетаме Нохчийчоь», «Нохчо ву со».

Даймахках, халкъах дозалла дар. Дикаевн поэзехь яхь, къоман оьздангалла, патриотически синхаамаш, къоман хиндерг ирсе хила лаар.

**Мовла Ясаев**. Яздархочух лаьцна дош.

«Хьоме юрт» повесть (дакъа). «Тянь-Шанан лаьмнашкахь».

Адамийн вовшашца йозаелла ира меттигаш а, ч1ир йитаран 1адат а. Даймахке, хьомечу юьрта болу сатийсам. Парг1атонан, маршонан марзонан мах. Лох-Беташан, Дажмалдинан, Серижин, Джанхотан васташ.

**1. А. Ахмадов**. Яздархочух лаьцна дош.

Дийцар «Къонахалла». Турпалхочун амалш, халонаш дуьхьал нисъелча цо шегара гайтина доьналла, ша-шена т1ехь баьккхина толам.

Дийцар «Воккха дада». Къизачу акхараллица т1амо х1аллакдина бералла. Т1амо шеца беъна бохам а, къизалла а. Деден а, йоь1а йоь1ан а васташ. Дийцарехь диалого д1алоцу меттиг.

**С. А. Гацаев**. Поэтах лаьцна дош.

**Стихотворенеш «**Дарц», «Буьйса хаза. Буьйса тийна…», «Шеме ю-кх хьо, Нохчийчоь…», «Хьаннийн белхар».

Гацаевн лирикехь пейзаж. 1аламан аьрха хазалла а, дарц даларан ма-дарра х1уттуш долу сурт гайтаран говзалла а.

Аьхначу 1аламах, иза лардан дезарх, хьомечу махках лаьцна йолу поэтан ойланаш. Лирически турпалхо вочунна дуьхьал вала кийча хилар, цуьнан тайп-тайпана синх1оттам. Стихотворенийн ритмически тайп-тайпаналла а, церан мукъаме хилар, уьш халкъан поэзина герга хилар. Поэтан лирикехь исбаьхьаллин суртх1оттош долу басарш.

Литературни туьйра «Чкъоьрдиг». Халкъан туьйранан бахьанан а, вастан а буха т1ехь кхоьллина туьйра. Ешап-экханан а, Чкъоьрдиган а къовсам. Чкъоьрдига ша-шена а, Ешапна а т1ехь баьккхина толам.

**Д. Д. Кагерманов**. Яздархочух лаьцна дош.

Дийцар «Доттаг1алла». Дийцаран г1иллакх-оьздангаллин проблематика. Къоначу турпалхочун г1иллакх а, воккхачу стеган оьздангалла а.

**5-г1а дакъа. 80-90-чу шерийн литературера**

**1. К. Дадашев.** Яздархочух лаьцна дош.

Дийцар «Дайна бер». Ширачу заманахь дуьйна схьадеъна къоман оьздангаллин ламасташ х1инцалерчу дахарца къовсаме довлар. Къоначу наноша воккханиг лараран хьокъехзь долу къоман ламаст ларар а, цуьнан маь1на а.

**Ш. Р. Рашидов.** Дахар а, кхолларалла а.

Стихотворенеш «Т1амна дуьхьал довла», «Даймохк».

Т1амна дуьхьал къийсам латто безар кхайкхор.

Даймехкан тема поэтан кхоллараллехь – коьрта тема. Лирически турпалхочун ойланаш, синхаамаш.

Поэма «Ден весет». Къоначу т1аьхьенгахь хила еза синъоьздангаллин мехаллаш. Стеган халкъаца, шен махкаца хила еза юкъаметтигаш билгалъяхар.

**М. М. Кибиев**. Яздархочух лаьцна дош.

Стихотворенеш «Меттан сий», «Дош».

Нохчийн мотт Даймехкан билгало санна. Меттан дозалла, ца дойтуш цуьнан сий дан дезар.

Дашна-гимн. Дешан дозалла: цо бан тарлуш болу цатам а, цунах долу беркат а.

Басня «Зов». Баснин жанр нохчийн литературехь. Адамийн сакхте амалш емалъяр. Х1иллано духатуху х1илла.

**Ж. М. Махмаев**. Яздархочух лаьцна дош.

Дийцар «Буьйсанна г1улчаш». Дийцаран турпалхочун чоьхьара монолог беран синъоьздангаллин дуьне кхолларан г1ирс санна. Цуьнан коьрте хьийза карзахе ойланаш а, накъосташа иза нийсачу новкъа ваккхар. 1аламца хила еза юкъаметтигаш йовзийтар.

Стихотворени «Баьпкан 1аьржа юьхк». Стихотворенехь къинхетам, доглазар-дахаран лаккхара мехаллаш хилар ч1аг1дар.

**С. С. Яшуркаев**. Яздархочух лаьцна дош.

**Дийцар «Напсат**». Халкъан бохамна т1ехь сайоккхурш емалбар. Напсатан васт-Г1ум-Азехь бисинчийн цатуьйн лазам. Дийцарехь дахаран бакъдерш.

**Дийцар «Маьрк1аж-бодан т1ехь к1айн хьоькх».** Даймахках баха бакъо йоцурш – мискачарал миска, декъаза нах. Сийлахь Нохчийчоь оьздачу йоь1ан куьцехь гайтаран бахьана а, маь1на а. Боцца мур чулоцучу хиламашкахула Мадин дахар а, халачу хьелашкахь кхуьуш йолу цуьнан амал а к1орггера йовзийтар, цуьнан кхоллам халкъан кхолламах бозабелла хилар.

**А. Д. Осмаев**. Яздархочух лаьцна дош.

Дийцар «Гила борз». Адаман а, гила берзан а къовсам психологически говзаллица гайтар. Доьналлин сий-ларам а, дозалла а дар.

**Хь. Х. Сайдуллаев**. Поэтах лаьцна дош.

**Поэма «Ненан б1аьрхиш».** Легендин буха т1ехь поэма. Поэмин турпалаллин-патриотически шовкъ (пафос). Даймохк мостаг1чух ларбар, цуьнан дуьхьа вала кийча хилар. Турпалаллин иллийн турпалхойн амалш ден-ненан к1ентан амалехь. Поэмин турпалаллин а, трагедин а мукъамаш. Йохьан а, декхаран а проблема ястаран башхалла. К1ентан а, ненан а доьналла.

**С-Хь. М. Нунуев**. Яздархочун дахар а, кхолларалла а.

Дийцар «Хьайбаха». Ламанан к1отаршкахь НКВД-с д1акхехьна политика а, акхараллин, къизаллин суьрташ а. Сталинан хьадалчаша шайна х1оттийначу жоьжахатех ламанхой яхьах ца бухуш, доьналлица чекхбовлар.

Дийцар «Лазийна шовда» Кхоам боцуш х1аллакдечу 1аламна орца дехар. 1аламан дахарна к1оршаме юкъаг1ертар-жил1аламан законаш талхор.

**Л. Ш. Абдулаев**. Поэтах лаьцна дош.

Поэма «Маьлхан каш». Поэми т1ехь юккъерчу б1ешарахь хилларг а, халкъан дахарехь маь1не долу г1уллакх а, иза кхочушдечу турпалхочух лаьцна а дийцар. Поэма – шех дала тарлучу вонах нах маьрша буьтуш, маьлхан кешнашка д1а мел вахначунна гимн.

**Л. Яхъяев**. Яздархочух лаьцна дош.

Дийцар «Даркеш» («Гиххойн Таймасха» роман т1ера дакъа).

Дайн шира ламаст дийцаран бухехь. Вала гергавахнарг я толур воцуш ун кхеттарг тускар чохь маьлхан кешнашка вахьаран г1иллакх. И г1иллакх лардаро Даркешна бина т1е1аткъам. Ден а, Даркешан а юкъаметтиг гайтаран башхалла.

**1-Хь. А. Хатуев**. Поэтах лаьцна дош.

Стихотворени «Аьрзунан илли». Стихотворенин патриотически бух, синъоьздангаллин проблематика. Дуьнен т1ехь даха кхоьллиначу адаман мах беза хиларан, дахар лардан дезаран ойла кхиор. Вовшашца йолу юкъаметтигаш дог-мерза, ийна хила езар. Кхерчара ц1е санна, дайн ц1ена г1иллакх, яхь даим ларъян езар ч1аг1дар.

**М. Э. Бексултанов**. Яздархо – дийцар жанран говзанча.

Дийцар «Цакхетта хестор». Аьхна, исбаьхьа, беркате 1алам а, цуьнца къинхетаме хила везар а. Джабраилан а, цуьнан денден а 1аламца йолу юкъаметтигаш гайтаран башхалла.

Дийцар «Некъ лацар». Дайшкара схьадог1у оьзда г1иллакхаш ширдала, дицдала йиш цахилар, уьш лардан дезар – вайн декхар. Т1екхуьучу т1аьхьено дайн ламаст цалардаро дендена, к1ентан к1антана бина т1е1аткъам а, цуьнан т1аьхьало а.

Дийцар «1аламат**».** Дийцарехь т1екхуьу чкъор дайн г1иллакхашна, оьздангаллина хердаларан а, дайн ламасташ лардан дезаран а проблема.

Элдархин доьзалера сингаттам – къоман сингаттам а хилар ч1аг1дар.

Дийцарна юккъехь масалш-кицанаш а, церан маь1на а. Элдарханан а, Тайбатан а васташ.

Дийцар «Дика ду-кх хьо волуш» Дийцаран турпалхо, цуьнан шен деца йолу юкъаметтигаш. К1ентан шен дега болу лерам а, дена а, к1антана юккъехь хила еза г1иллакх-оьздангалла

Дийцар «Папка». Сатира. Юмор**.** Дийцарехь беламе а, сингаттаме а дерг. «Харцнийсо», шел лакхарчарна хьеставалар емалдар. Хьакъдолучун проблема а, сатирически беламе даккхар шел лакхарчарна хьеставалар, даржехь болучарна суждане эхар. Беламе суртх1оттош болу г1ирсаш.

**М. М. Ахмадов**. Дахар а, кхолларалла а.

Дийцар «Телефон». Дийцарехь жимачу турпалхочун дуьне а, дахар а, шен доттаг1чунна накъосталла дан и кийча хилар.

Повесть «Мохк бегийча». Повестехь адамашна юккъера уьйр-безам херлуш хилар, г1иллакхаш д1адовлуш хилар гайтар. Халкъан бохамна т1ехь саяккхар емалдар. Эшначохь адамаш вовшашна орцахдовла кийча хилар деза а, сийлахь а ларар. Коьрта турпалхой а, церан васташ а.

**А. Т. Исмаилов.** Яздархочух лаьцна дош.

Литературни туьйра «Бирдолаг». Барт а, цхьаалла а акхараллел, сонтачу кураллел, ницкъал тоьлуш хилар ч1аг1дар. Лоьман олалла дожоран маь1на. Деган дикаллий, оьздангаллий, къинхетаме, тешаме, накъосталла дан кийча хиларрий хастор, ямартло, стешхалла емалъяр. Акхаройн дахар адамийн дахарца дустаран маь1на.

**Ю. С-А. Яралиев**. Поэтах лаьцна дош.

Стихотворени «Кад». Хьанал къинхьегам а, стеган говзалла а къобалъяр. Адаман дахар а, цуьнан кхоллам а. Стихотворенин философски маь1на.

**А. Д. Бисултанов**. Поэтах лаьцна дош.

«Хьайбахахь язйина байташ» (Хьайбахахь багийначийн назма. Багонза бисиначийн назма). Стихотворенеш «Дег1аста»

Хьайбахахь къизаллин акхариллаца х1аллакбиначу лаьмнийн к1отаршкарчу нахана яьккхина назма.

Сийна Сибрехара шайн махка ц1абоьрзучу вайнехан сатийсамаш, дог-ойла.

Стихотворенеш «Дег1аста», Нохчийн халкъан илланчина» Азаллехь дуьйна къизачу ницкъана юьх-дуьхьал лаьтташ схьабеанчу Даймахкана хастамбар. Къоман парг1ато еза ларар. Стихотворенин патриотически маь1на.

Стихотворени «Нохчийн халкъан илланчина».

Кху лаьтта т1ехь халкъан иллин, халкъан илланчийн, къонахчун мах лакхара хилар ч1аг1дар.

**В-Хь. Х. Амаев**. Яздархочух лаьцна дош.

Дийцар «Малх чубаре хьоьжура иза». Халкъан дахарехь хиллачунна т1ехь дийцар. Халкъ махках даккхар а, х1аллакдина бералла а. Жимачу к1ентан вагон чохь д1адоьду дахар гайтаран башхалла. К1ентан а, ненан а васташ.

Дийцар «Генарчу денойн туьйра». Халкъан ламаст дийцарехь. Вайн дайша лардеш схьадеъна ламаст кхочушдар. Кхиъна ваьллачу к1антана ден доттаг1чо шаьлта яларан маь1на а, х1инца дуьйна цо кхочушдан деза декхарш а.

**6-г1а дакъа. Кхечу къаьмнийн литературера**

Ладо Авалиани. Яздархочух лаьцна дош.

Дийцар «Хьаькхна буц». Машар а, адамалла а деза а, сийлахь а хилар ч1аг1дар. Багратионан майралла а, нохчийн т1емалойн лаккхара оьздангалла.

**7-г1а дакъа. Обзорни теманаш**

**Нохчийн литературан юьхь йолийнарш**

Дуьххьарлерчу яздархойн Дудаев 1абдин, Сальмурзаев Мохьмадан, Нажаев Ахьмадан, Айсханов Шамсуддинан кхолларалла.

Церан произведенийн коьрта теманаш а, проблематика а. 1. Дудаевн, Нажаев Ахьмадан поэзи 1аьрбийн поэзин т1е1аткъамца кхуллуш хилар. Йоза-дешар даржоран, юьртбахам кхиоран, Даймохк мостаг1чух ларбаран, къинхьегаман теманаш айъар.

Церан кхоллараллин маь1на.

**Нохчийн литература 40-50 шерашкахь кхиаран хьелаш.**

40-50 шерашкара литература. Халкъ махках даккхар а, литература а, искусство кхиарехь сецна лаьттина мур а, цуьнан т1аьхьало а.

Нохч-Г1алг1айн республика меттах1оттийначул т1аьхьа литература денъялар, юха а кхиа йолаялар. Литературан юьхь йолийначу а, керла юкъабаьхкиначу а яздархойн кхолларалла. (С-Б Арсанов, М. Мамакаев, Н. Музаев, Х. Ошаев, М-С. Гадаев, Х-М. Эдилов, М. Сулаев, А. Айдамиров, А. Сулейманов, Р. Ахматова, Ш. Арсанукаев). Произведенешкахь х1итточу проблемашца, жанрашца литература шоръялар, кхоллараллехь яздархойн исбаьхьаллин говзалла кхиар.

Прозехь, поэзехь, драматургехь тоьлашха йолу произведенеш обзорни кепехь йовзийтар. Царех 5-6 произведени (шаьш харжарца) классехь йийцаре яр.

**Нохчийн литература Сийлахь-боккха Даймехкан т1ом лаьттиначу шерашкахь (1941-1945).**

Даймохк мостаг1чух ларбаран тема. 1. Мамакаевн, М. Мамакаевн, М. Сулаевн, Х-М. Эдиловн, М-С. Гадаевн, З. Муталибовн, С. Гацаевн, Ш. Рашидовн, Х. Ошаевн, Хь. Саракаевн кхолларалла.

Т1еман халачу хьелашкахь халкъан турпалалла а, патриотизм а, б1аьхойн дог-ойла а, хьуьнарш а.

**Х1инцалера литература кхиаран коьрта башхаллаш.**

Х1инцалерчу яздархойн кхоллараллин коьрта теманаш а, жанраш а. (С-Б. Дакаев, Ш. Макалов, Хь. Талхадов, Г1. Алиев, Ш. Цуруев, З. Сулейманова, М. Айдамирова, Л. Ибрагимов, Б. Гайтукаева, 1. Яричев, С-Хь. Тагаев, 1. Юсупов, Канта Ибрагимов). Церан произведенеш (шаьш харжарца) йийцаре яр.

**8-г1а дакъа. Литературан теорех болу хаамаш.**

Исбаьхьаллин литература дешан говзалла (искусство) санна. Халкъан барта кхоллараллин башхаллаш. Цуьнан халкъан 1ер-дахарца йолу уьйр. Нохчийн фольклоран жанраш. Турпалалла бохучух халкъан болу кхетам. Нохчийн фольклорехь халкъан ламасташ гайтар, дика а, вуо бохучух лаьцна кхетам балар. Халкъан фольклорехь 1аламо д1алоцу меттиг. 1ер-дахар, доьзал, пачхьалкх, патриотически дог-ойла нохчийн фольклорехь. Халкъан барта кхолларалло литература кхиарна бина т1е1аткъам а, царна юккъера уьйр а.

Фольклоран кегийра жанраш (х1етал-металш, кицанаш). Халкъан эшарш. Халкъан туьйранаш ( инзаре-тамашена, дахаран, акхаройх лаьцна). Турпалаллин иллеш. Шира дийцарш, хабарш, аларш, наьрт-аьрстхойх дийцарш, 1аьржа-Хожаг1арах дийцарш.

Х1етал-металшкахь, кицанашкахь халкъан хьекъал а, кхетам а. Халкъан эшарийн тайпанаш нохчийн фольклорехь.

20-50 шерийн литературехь йоза-дешар даржоран, юьртбахам кхиоран, Даймохк мостаг1чух ларбаран, къинхьегаман, ширачу 1адаташна дуьхьал къийсам латто безаран теманаш айъар. Оцу шерийн литературехь синъоьздангаллин мехаллаш ч1аг1ъяр: къинхетам, доглазар, догъэцар. Къоман амалш оцу шерийн произведенешкахь. Цу шерийн литературан жанрийн тайп-тайпаналла (хабарш, назманаш, иллеш, поэмаш, повесташ, дийцарш). Литературан фольклораца уьйр хилар. Цу шерийн произведенийн композиционни башхаллаш, васт х1отторан кепаш. Советски юкъараллехь исбаьхьаллин литература 1едало х1алхах1итточу декхаршца цхьаьнаян езаш хилар. Оцу идеологин лехамашца нохчийн литература кхиар а.

60-80 шерийн литературехь даймехкан дуьхьа къахьега, ваца кийча хилар лирически турпалхо. Кхетош-кхиоран маь1на. Оцу шерийн литературан идейно-исбаьхьаллин башхаллаш.

Литературан тайпанаш а, жанраш а (эпос, лирика, драма): эпически жанраш-повесть; лирически жанраш-стихотворенеш; драматически жанраш-трагеди, драма, комеди.

Литературни произведенин форма а, чулацам а: тема, идей, проблематика, сюжет, композици (экспозици, д1адолор, кхиар (кульминаци), дерзор, пролог, эпилог, портрет, интерьер, диалог, монолог, лирически юкъадалораш (отступление) антитеза, къовсам, авторан васт, автор-дийцархо, литературни турпалхо, лирически турпалхо. Жанрах болу кхетам к1аргбар: турпалаллин илли, поэма.

Трагически а, беламе дерг. (Ирони. Юмор. Сатира.)

Турпалаллин дерг. Даздинарг. Лахадаьккхинарг.

Проза а, поэзи а. Стихкхолларан бух: стихотворенин барам (шинастопан барам – ямб, хорей, кхаастопан барам-дактиль, амфибрахий, анапест), ритм, рифма, строфа.

Исбаьхьаллин произведенин мотт. Произведенехь исбаьхьаллин суртх1отторан г1ирсаш: эпитет, метафора, метоними, дустар, гипербола, аллегори.

80-90 шерийн литература. Керла, теманаш, проблемаш, литературни турпалхой. Нохчийн литературан демократизаци. Литературехь Даймехкан кхолламах жоьпалла а, даккхий декхарш а шена т1елаца кийча волу турпалхо лахар. Шен чулацамца а, исбаьхьаллин кепехь а литература керлачу т1ег1ане ялар. Х1инцалерчу заманан жоьпалле, ира проблемаш ястар. Халкъан исторехь бохаме хиллачу денойх лаьцна кхечу кепара дийцар. Халкъан дахарехь йицъян йиш йоцу синъоьздангаллин мехаллаш лахар. Турпалхочун проблема а, даймехкан тема а. Халкъан кхоллам вай махках даьхначу хенахь а, ц1адирзиначул т1аьхьа а. Литературехь нохчийн истори философски а, публицистически кепара а йовзийтар.

**9-г1а дакъа. Дешархойн барта а, йозанан а къамел кхиор.**

Хьехар оьрсийн маттахь долучу школийн дешархойн къамелаца г1уллакхдар шардарна т1ехьажийна х1ораммо ша а, тобанашца цхьамог1а упражненеш кхочушъяр. Хезаш ешар, хаттарна барта жоп далар, текст ешар а, дагахь 1амор а.

Барта текстана комментари яр а, ешнарг барта тайп-тайпана юхасхьайийцар произведенин исбаьхьаллин д1ах1оттамна чувахар санна. Дешнашца суртдиллар а, барта мини -сочинени а яздархочун поэтикех кхетаран кепаш санна. Ролашца ешар, инсценировкаш яр, школан спектаклана аудио и видеозапись яр театран г1ирсашца барта къамел кхиоран системехь. Литературни темина барта доклад-хаам нахана хьалха вистхила хааран кеп санна.

Ладуг1уш материал д1аязъяр, конспект язъяр, тезировани яр йозанан къамел кхиоран баххаш санна. Гочйина материал оригиналца йог1уш ю яц хьажаран 1алашонца оригинал а, гочйина исбаьхьаллин произведени а вовшашца юстар. Дешархоша шаьш литературни произведенин дакъа нохчийн матте даккхар, 1аморехь культурийн диалоган принцип кхочушъяр.

Проблемни кепара хаттарна йозанца жоп далар «текстах лаьцна текст» кхолларан хаарш кхиоран декъехь юьхьанцара з1е санна. Кхоллараллин амал йолу изложени а, литературни темина йолу сочинени а ешначух лаьцна яьржина йозанца ойлаяран жанр санна. Рефераташ а, х1ораммо ша кхочушбен проектни талламан белхаш а 1аморан юьхьанцарчу муьран курсехула историко-литературни буха т1ехь.

**Экскурсийн герггара объекташ**

Экскурсеш ярна оьшу г1ишлош ю литературни музейш. Хьехар оьрсийн маттахь долучу школийн дешархошна х1ара тайпа литературни музейш йовзийтар къастийна:

Лаха-Невре. 1арби Мамакаевн музей.

Мескат1а. А. Айдамировн музей-ц1а.

Т1ехьа-Марта. М. Мамакаевн музей-ц1а.

Ножай-юрт. СОШ-3. М-С. Гадаевн музей.

**Тематически планаш**

**Хьехар оьрсийн маттахь долучу школашна ( 348 с)**

|  |  |
| --- | --- |
| Теманашца болу коьрта чулацам | **Дешархоша кхочушдечу коьртачу гIуллакхийн характеристика (дешаран гIуллакхашкахула болучу барамехь** |
| **1-ра дакъа. Литература дешан исбаьхьалла (искусство) санна (2 с)** | |
| Кхечу исбаьхьллашна юккъехь литературо д1алоцу меттиг. Дешан исбаьхьаллехь дахар исбаьхьаллин кепехь гайтаран башхалла.  Исбаьхьаллин литература дуьне довзаран, адаман синъоьздангаллин тайп-тайпаналлин дахара, хьал а довзаран цхьа кеп санна; дахар исбаьхьаллин кепара гайтар. Эстетически чам а, синъоьздангалла а кхиорехь литературо бен т1е1аткъам. | Хьехархочун къамеле ладог1ар, ладоьг1начу материалах лаьцначу хаттаршна жоьпаш далар. |
| **2-г1а дакъа. Халкъан барта кхоллараллера (56 с)** | |
| 1. **Фольклоран кегийра жанраш (х1етал-металш, кицанаш). Халкъан эшарш (къинхьегаман, безаман, хелхаран, забарен, 1ер-дахаран) (7 с)**  Х1етал-металшкахь, кицанашкахь халкъан хьекъал а, беламе дерг а билгалдаккхар. Халкъан эшарийн тайпанаш. Халкъан эшаршкахь 1ер-дахаран хьелаш гайтар а, синъоьздангаллин мехаллаш билгалъяхар а.  **2. Нохчийн халкъан туьйранаш (инзаре-тамашена, дахаран, дийнатех) – шишша туьйра.**  **Сюжет. Туьйранан ламасталлин х1умнаш-долор, дерзор, юх-юха аларш. Нохчийн а, оьрсийн а туьйранийн юкъара дерг а, къоман башхалла а. (10 с)**  Туьйра. Туьйранийн тайпанаш. Фольклорни а, литературни а туьйра. Туьйранашкахь бакъдерг а, инзаре-тамашена дерг а цхьаьнадалор.  Инзаре-тамашена туьйра. Туьйранан синъоьздангаллин маь1на- дикачун а, вочун а къовсам, дикачо зуламна т1ехь толам баккхар.  Дийнатех лаьцна туьйранаш. Дийнатийн васташ оьрсийн а, нохчийн а туьйранашкахь. Дийнатийн амалш даим цхьанакепара гайтар. Оьрсийн туьйранийн турпалхойн амалшца уьш юстар.  1ер-дахаран туьйра. Беламе суьрташ а, амалш а, адамийн сакхте амалш емалъяр оцу тайпанчу туьйранашкахь.  **3. Шира дийцарш, хабарш, аларш. (8 с)** Билгалйолучу меттигех (юьртах, ломах, рег1ах, хих, б1аьвнех) лаьцна дийцарш. Оцу дийцаршкахь исторически хиламаш я билгалчу наха лелийна г1уллакхаш.  **4. Наьрт-аьрстхойх, 1аьржа-Хожаг1арах дийцарш**. **Гипербола фольклорехь**. **(9 с)** Церан чулацам а, башхаллаш а. Халкъо шен парг1атонехьа, маьрша дахарехьа наьрташца а, 1аьржа-Хожаг1арца а латтийна къийсам. Халкъо баьккхина толам.  5. **Лирически а, турпалаллин а иллеш. Турпалхочун васт. (22с)**  Дахаро а, 1аламан хьелаша, хиламаша 1аткъам барца меттахъяьхна турпалхочун ойланаш лирически иллешкахь гучуйийлар. Даймохк безар, иза 1алашбар, вовшашца барт хилар, кхечу къаьмнашца доттаг1аллин уьйраш лелор, халкъан, мехкан г1уллакхна т1ера хилар иллешкахь ч1аг1дар. Къонахалла, оьздангалла, къинхетамалла, адамийн сий лардар иллешкахь кхайкхор.  Къоман дахарехь маь1на долу г1уллакхаш иллийн чулацамехь хилар.Дикачу к1ентийн хьуьнаре г1уллакхаш хастош дийцар. Мостаг1чунна дуьхьал къийсам латтийна халкъана хьалхабевлла къонахий бовзийтар. Иллийн исторически бух а, исбаьхьаллин башхаллаш а. | Дешар, хаттаршна жоьпаш далар, нохчийн кицанаш, х1етал-металш оьрсийн кицанашца а, х1етал-металшца, а дустар, х1етал-металш далор.  Нохчийн лирически эшарш оьрсийн лирически эшаршца юстар, церан сюжетехь а, тематикехь а юкъара дерг билгалдаккхар.  Туьйранашка ладог1ар а, дешар, дацдеш, дуьззина юхасхьадийцар, ешначух лаьцна долучу хаттаршна жоьпаш далар.  Нохчийн туьйранаш оьрсийн туьйранашца дустар.  Шайн туьйранаш кхоллар.  Туьйранийн турпалхойн амалш йовзийтар, цара дечун мах хадор.  Шира дийцарш, хабарш, аларш дешар, церан чулацам схьабийцар. Туьйранашца церан цхььанадог1ург а, къаьстарг а билгалдаккхар.  Дийцарш дешар, церан чулацам схьабийцар, церан башхаллаш къастор. Наьрт-аьртсхойх, 1аьржа-Хожаг1арах долучу нохчийн дийцарийн кхечу къаьмнийн уьш санна йолучу произведенешца цхьаьнадог1ург а къаьсьарг а билгалдаккхар.  Иллеш дешар, церан чулацам схьабийцар, царна талламбар. Церан д1ах1оттам а, васташ кхолларан башхаллаш йовзар.Иллин турпалхочун амалш билгалъяхар, тайп-тайпанчу иллеш т1ерачу турпалхойн амалш вовшех юстуш къастор. Исбаьхьаллин сурх1отторан г1ирсаш а, нохчийн иллийн стихан башхаллаш а билгалъяхар. Нохчийн турпалаллин иллеш оьрсийн литературан былинашца дустар. |
| **3-г1а дакъа 30 - 60-чу шерийн литературера (60 с)** | |
| **С. С. Бадуев**. **Дийцаран жанр**. **Тема, идей, сюжет. Исбаьхьаллин суртх1отторан г1ирсаш (12 с)**  Дахар а, кхолларалла а. С. Бадуевн кхоллараллин маь1на къоман литература, культура кхиорехь.  **Дийцар «Зайнди**». Йоза-дешар хууш хилар – керлачу дахаре болу некъ. Дийцаран васташ а, маь1на а.  **Дийцар «1адат**». Эхь-бехк лардарх хилла бохам. Дийцаран коьрта турпалхой а, маь1на а.  **Повесть «Ц1еран арц». Сюжет. Тема. Идей. Къовсам**.  Повестехь социально-классови къовсам. Къовсаман маь1на а, повестан башхаллаш а. Коьртачу турпалхойн васташ: Кульдевич а, цунна т1аьхьа бозурш а, Хонмурд а, цуьнан доьзал.  **Повесть «Бешто»**. **Тема, идей. Персонажан васт. Сюжет**.  Социальни харцо а, церан 1адаташ а повестехь емалдар. Бештон, Бусанин кхоллам. Повестан исбаьхьаллин аг1онаш а, маь1на а.  **1. Ш. Мамакаев. Лирически турпалхо. Ритм. Рифма. (12 с)**  Дахар а, кхолларалла а. Мамакаевн поэзино литературехь а, къоман культурехь а д1алоцу меттиг.  **Стихотворенеш** «Кавказан латта», «Сайн к1анте», «Йо1е», «Даге», «Берзан бекхам», «Садаьржаш», поэмаш «Дагалецамаш», «Нохчийн лаьмнашкахь».  Поэтан лирикин тайп-тайпана тематика а, проблематика а. Поэтан кхоллараллехь даймехкан, 1аламан суьрташ, цуьнан лирикехь безам а, доттаг1алла а, юкъараллин дахарехь поэтан декхарш а, поэзин меттиг а.  **Поэма «Дагалецамаш». Монологан кепехь поэма.**  Поэмехь авторан 1аламе, Терке болу безам. Сирлачу кханенах лаьцна йолу дог-ойла, синхаамаш.  **Поэма «Нохчийн лаьмнашкахь»**. **Лирически поэмин жанр**. **Персонажийн васташ. Бакъдерг (реализм).**  Поэми т1ехь шира 1адат бахьана долуш къона дахар х1аллакьхилар гайтар. Поэмин стих а, меттан башхаллаш а.  Поэтан поэтически говзалла а, башхалла а.  **М. А. Мамакаев**. **Лирически турпалхо. Ритм. Рифма. Стихан барамаш. Символ. Дийцаран жанр. Тема, идей. Композици, сюжет. (8с)**  Дахар а, кхолларалла а.  **Стихотворенеш** «Даймехкан косташ», «Лаьмнийн дийцар», «Пондар».  Мамакаев поэзин философски чулацам, цуьнан лирикехь даймехкан, къоман историх лаьцна, патриотически, г1иллакх-оьздангаллин мукъамаш. Лирически турпалхочо стеган парг1атонах, сийх, Даймахках лаьцна ен ойланаш.  **«Баппа» дийцар. Дийцаран жанр. Тема, идей. Композици, сюжет**  Сутаралло а, деган куралло а элан даржах вохавар. Хьоло вузийна стаг нийсонах хедаш, г1иллакхах херлуш, хьекъалх оьшуш хилар, халкъ шен олаллин к1ел сацо цхьаьннан а ницкъ кхочург цахилар ч1аг1дар  .  **Н. Д. Музаев. Лирика. (2 с)**  Яздархочух лаьцна дош.  Стихотворени «Накъосташка». Яхь йолуш, оьзда, хьуьнаре, догц1ена хилар деза а, сийлахь ларар. Адамийн сакхте амалш емалъяр.  **М. А. Сулаев. Лирика. Лирически турпалхо. Пейзаж. Исбаьхьаллин суртх1отторан г1ирсаш. (8 с)**  Стихотворенеш «Ламанан хи», «К1анте».  Поэтан дог, дахар, ирс Даймахкаца дозаделла хилар.  Дайн оьзда г1иллакхаш лардан дезар, шегахь дика амалш: яхь, собар, тешам кхио езар ч1аг1дар. 1аламан лирика. Даймехкан исбаьхьа, беркате 1алам 1алашдан дезар, цуьнца къинхетаме хила везар.  Поэма «Пхьарматан б1аьрхиш». Мифологин турпалхочун Пхьарматан б1аьргашца кху дуьнен т1ехь хилла а, хуьлуш болу а бохамаш поэми т1ехь гайтар. Къизаллина дуьхьал поэта ойъу дера аз, дуьнен т1ехь мел долучу зуламашца луьра къийсам латто безаш хилар ч1аг1дар.  **Х. Э. Эдилов**. **Лирика. Стихан ламасталлин кеп. Рифма. Строфа. (4 с)**  Дахар а, кхоларалла а.  **Стихотворенеш** «Ненан безам», «Сий делахь, латта».  Поэтан дахаре, 1аламе болу безам, 1аламан дахарца экам хила везар ч1аг1дар. Ирс къуьйсуш велларг сийлахь а, веза ларар.  **Б. С. Саидов**. **Литературни туьйранан жанр. Литературни туьйранан халкъан туьйранах къаьсташ дерг. Тема, идей, сюжет. (5 с)**  Яздархочун дахар а, кхолларалла а.  «Майра к1ант Сулима». Хьаналчу къинхьегаман маь1на гайтар а, хьоладайн писалла а, ямартло а емалъяр. Адамийн деган дикаллий, оьздангаллий, къинхетаме хиларрий хастор.  **Граждански лирика. Лирически турпалхо.**  Стихотворенеш «Вина юрт», «Деган аз».  Хьоме мохк, граждански дог-ойла Б. Саидовн поэзехь.  **Х. Д. Ошаев. Дийцаран, очеркан жанраш. Тема, идей, д1ах1оттам, турпалхочун васт. (5 с)**  Дахар а, кхолларалла а.  **Дийцар «Чайра**».  Дийцарехь кхолламо шен махках д1акъастийначу стеган дай баьхначу лаьтте болу сатийсам, винчу махке болу безам гайтар. Стеган дахарехь Даймохк уггар сийлахь а, беза а, хьоме а кхерч хила безар ч1аг1дар.  **«Очерк Абу-Хьаьжа Идрисов». Очеркан жанр нохчийн литературехь**. Очеркехь турпалхочун Идрисов Абу-Хьаьжин дагалецамаш а, цуьнан б1аьхаллин г1уллакхаш а.  **С. М. Курумова**. **Пейзаж. (2 с)**  Яздархочух лаьцна дош.  «Дохк» («Дохк повеста т1ера кийсак). 1аламан суьрташ а, церан исбаьхьаллин декхар а. Ламанан 1аламан акхараллин хазалла.  **З. А. Муталибов**. **Т1еман лирика. (2 с.)**  Яздархочух лаьцна дош.  **«Х1аллакьхиллачу динах лаьцна илли». Лирически турпалхо.**  З. Муталибов – поэт-т1емало. Цуьнан кхоллараллехь т1еман тема. Къизаллина дуьхьал поэта ойъу дера аз. | Дийцарш, повесташ ешар. Текст юьззина а, хоржуш юхасхьайийцар. Произведенеша биначу т1е1аткъамца доьзна долучу а, проблемни а хаттаршна жоьпаш далар. Турпалхойн амалш билгалъяхар, цара диначун мах хадор. Автора шен произведенешкахь д1алоцу меттиг къастор, цуьнан маь1на билгалдар. Прозведенийн тема, идей, сюжетан дакъош билгалдахар. Турпалхойн амалех, цара дечух лаьцна шена хетарг ала хаар кхиор. Произведенийн маь1на даста хаар. Бадуевн произведенеш вовшашца юстар, церан юкъара дерг билгалдаккхар. Исбаьхьаллин суртх1отторан г1ирсаш билгалбахар. Билгалйиначу темина сочинени язъяр.  Сюжетни план х1оттор. Текст йозанца таллар.  Стихотворенеш къастош ешар.  Царах цхьаъ дагахь 1амор.  Барта а, йозанца а хаттаршна жоьпаш далар.  Стихотворенийн персонажийн амалш билгалъяхар.  Васташ кхуллуш болу суртх1отторан исбаьхьаллин г1ирсаш схьалахар.  Поэтически текст къастош ешар, цунна талламбар.  Барта суртх1оттор д1адахьар.  Поэмин тема а, проблема а, сюжет а къастор. Аслаг1ин, Селехьатан амалш билгалъяхар. Поэмин стихан д1ах1оттам а, меттан башхаллаш а къастор. Х1оранна билгалдина т1едахкарш кхочушдар. Турпалхойх лаьцна шена хетарг ала хаар кхиор.  Сюжетно-композиционни план х1оттор.  Билгалйиначу темина сочинени язъяр.  Стихотворенеш къастош ешар.  Царах цхьаъ дагахь 1амор.  Поэтически текстана таламбар, лирически турпалхочунна характеристика ялар.  Васташ кхуллуш болу суртх1отторан исбаьхьаллин г1ирсаш схьалахар.  Стихан барамаш а, рифмин кеп а къастор.  Дийцар дешар, текстана герга чулацам схьабийцар. Тема а, д1ах1оттам, идей къастор. Турпалхочун амалш билгалъяхар, царах лаьцна шена хетарг алар. Хаттаршна барта а, йозанца а жоьпаш далар. Билгалйиначу темина сочинени язъяр.  Къастош ешар. Чулацаман а формин а т1ег1анехь поэтически текст таллар.  Стихотворенеш къастош ешар. Билгалйина стихотворени дагахь 1амор. Меттан исбаьхьаллин суртх1отторан г1ирсаш схьалахар (эпитет, метафора, дустар), исбаьхьаллин суртх1отторехь цара д1алоцу меттиг билгалъяр. Лирически турпалхочунна характеристика ялар.  Исбаьхьаллин текст ешар, таллам бар, интерпретаци яр.  Произведенин коьрта проблематика къастор.  Билгалйиначу темина сочинени язъяр.  Текст къастош ешар, цунна таллам бар. Стихкхолларан барамаш къастор. Стихан рифма а, строфа а билгалъяр. Исбаьхьаллин суртх1оторан г1ирсаш билгалбахар.    Туьйра къастош дешар. Дакъошца юхасхьадийцар. Туьйранан васташ таллар. Стихашца яздиначу туьйранан халкъан туьйранца цхьаьнадог1ург билгалдар, цуьнан башхаллаш къастор. Туьйранан персонажех лаьцна шена хетарг ала хаар кхиор.  Поэтически текст къастош ешар, таллар. Исбаьхьаллин суртх1отторан г1ирсаш схьалахар, цара кхочушден г1уллакх къастор.  Дийцар дешар, доцца схьадийцар, хаттаршна жоьпаш далар.  Персонажийн синхаамаш бовзуьйтуш йолу исбаьхьаллин билгалонаш схьалахар. Персонажийн васташна характеристика ялар.  Очеркан башхаллаш билгалъяхар, цуьнан тема, идей, д1ах1оттам къастор. Турпалхочун амалш билгалъяхар, васт кхоллар. Очеркан турпалхочух лаьцна дийцар кечдар.  Текст къастош ешар. Исбаьхьаллин суртх1отторан г1ирсаш схьалахар (эпитет, метафора, дустар), 1аламан къеггина суртх1отторехь цара д1алоцу меттиг къастор. Пейзажах лаьцначу тексто шена биначу т1е1аткъамах лаьцна дийцар.  «Сан мохк» темина мини-сочинени язъяр.  Илли къастош дешар. Коьртачу персонажана характеристика ялар. Авторна хетарг билгалдаккхар. Халкъан иллешца илли дустар, тера дерг а доцург къастор. |
| **4-г1а дакъа. 60-80-чу шерийн литературера (90с)** | |
| **А. С. Сулейманов. Лирика. Исбаьхьаллин васт. Аллегори. (8 с)**  Дахар а, кхолларалла а.  **Стихотворенеш** «Борз ю уг1уш», «Шуьнехь дош», «Дог дохден ц1е».  А. Сулеймановн поэзин романтизм. Поэтан лирикехь къонахаллин а, оьздангаллин а тема. Къоман эхь-бехк лардеш волу цуьнан лирически турпалхо.  **Поэма «Дахаран генаш».** **Лирически поэмин жанр**. Маьрша Даймохк, тешаме доттаг1алла, къонахалла, бартболу доьзал – поэмин коьрта теманаш. Таханлерчу дахарехь г1иллакх-оьздангаллица доьзна кхачамбацарш 1орадахар, цаьрца къийсам латто безар.  **1-Хь. Х. Хамидов**. **Драма. Сатира, юмор. Драматически къовсам. Тема, идей, пресонажийн васташ. Монолог а, диалог а. (6 с)**  1-Хь. Хамидов-яздархо-сатирик, драматург  **Дийцар «Д1а-коч, схьа-коч»**. Беламе дерг (юмор) нохчийн литературехь. Шира бухадисиначу г1иллакхашца, 1адаташца къийсам латтор – яздархочун-сатирикан кхоллараллин коьрта теманаш. Адамийн амалшкахь сакхтениг емалдаран говзалла.  **Турпалаллин драма «Лийрбоцурш». Нохчийн литературехь драмин жанр. Драматически къовсамах кхетам. Турпалаллин шовкъ (пафос).**  Т1еман тема драматургехь. Даймохк ларбечеран доьналла а, турпалалла а.  Даймехкан парг1ато, сий лардеш дахарш д1аделлачу б1аьхойн сий-ларам бан безар, т1амна дуьхьало ян сема а, кийча а хила везар ч1аг1дар пьесехь. Драмин турпалхойн васташ.  **Р. С. Ахматова. Лирика. Лирически турпалхо. Пейзаж. (3 с)**  Дахар а, кхолларалла а.  **Стихотворенеш** «Лийрбоцурш», «Ма хала ду цунах кхета»  Поэтессин кхоллараллехь лирически тема, даймахке а, иза ларбеш болучаьрга а болу безам.  **1. Э. Гайсултанов. Лирически а, прозаически а произведенеш. Жанр, хат1, исбаьхьаллин кеп. (12 с)**  Дахар а, кхолларалла а. 1. Гайсултанов – нохчийн берийн литературан бухбиллархо. Гайсултановн кхоллараллин коьрта теманаш а, проблематика а.  **Дийцар «Нийса кхел**». Дийцаран социальни проблематика. Бакъдерг харцонал тола дезар ч1аг1дар. Дийцаран халкъан барта кхоллараллин амал.  **Дийцар «Кегий йийсарш**». («Александр Чеченский повеста т1ера дакъа)- Дийцарехь т1амо берийн дахаре беана бохам гайтар. Т1еман къизалло адамийн дахаре шеца дохьург емалдар.  **Дийцар «Алдара Ушурма**» («Александр Чеченский повеста т1ера дакъа). Дийцаран исторически бух. Маршонехьа болу къийсам, шен мохк, дин мостаг1чух лардар, церан дуьхьа вала а кийча хилар. Исторически бакъдолчунна т1ехь кхоьллина васт.  **Басня «Барзо амалш ца хуьйцу». Баснин жанр нохчийн литературехь**. «Барзо амалш ца хуьйцу» баснин дидактически хьажам, адамийн амалш цу т1ехь емалъяр.  **Повесть «Болат-г1ала йожар». Исторически повестан жанр**. «Болат-г1ала йожар» повестан исторически бух. Маьршачу наха талорхошна дуьхьал, шайн парг1атонехьа латтийна къийсам. Дикачу к1енташа халкъ вовшахтухуш, иза маршоне кхачор. Повестан коьрта турпалхой а, васташ а.  .  **Ш. А. Арсанукаев**. **Лирика. Исбаьхьаллин васт. Лирически турпалхо. Стихотворенин барам. Билгало (символ), монолог, диалог. (8 с)**  Дахар а, кхолларалла а.  **Стихотворенеш** «Баьпкан юьхк», «Мохкбегор», «Ийманах дузийта дегнаш».  Поэтан-лирикан Ш. Арсанукаевн кхоллараллехь патриотизман а, гуманизман а ойланаш.  1аламца а, ялтанан кхачица а къинхетаме хилар дехар, нохчийн халкъ иймане далор доьхуш, поэта Деле ден до1анаш. К1орггера кхетам, оьзда лаамаш болу лирически турпалхо. Дуьненах, 1аламан аьрхачу хазаллех, дахарх лаьцна цо ен ойланаш, а, адаман ирсехьа къийса иза кийча хилар а.  **Повесть «Тимуран тур».** «Тимуран тур» стихашкахь язйина повесть, цуьнан исбаьхьаллин къастамаш. Къоман парг1ато еза ларар, мостаг1ашна дуьхьал къийсам латтийначу турпалхойн васташ. Халкъан парг1атонехьа болучу буьрсачу т1еман суьрташ.  **А. А. Айдамиров**. **Дахаран бакъдерг. Айдамировн реализман башхаллаш. Прозаически произведенехь илли. (6 с)**  Дахар а, кхолларалла а.  **Стихотворени «Вина мохк». Лирика. Лирически турпалхо.** Даймахке болу синхаамаш бовзийтар.  **Дийцар «Мух1ажарш»** («Еха буьйсанаш» романан дакъа**). Дахаран бакъдерг (реализм). Тема, идей. Трагически мукъамаш.**  Даймехкан тема нохчийн литературехь. Даймехкан беркатечу ницкъах тешар, ирс Даймахкаца дозар.  Паччахьан 1едалан ямартло а, мух1ажарийн кхолламан дега1ийжаме мукъамаш а.  **М-С. Гадаев**. **Лирика. Метафора. Эпитет. Билгало (символ). Гадаевн стихан д1ах1оттаман башхаллаш. Ритм а, рифма а. (6 с)**  Дахар а, кхолларалла а.  **Стихотворенеш** «Дарта», «Орцара г1ов».  Поэтан са 1аламан дуьненца д1аэр. Ницкъ, доьналла а, г1орасизалла цхьана сибатехь. Поэтан говзалла дарта олхазаран хьал довзийтарехь.  Цуьнан поэзехь дуьненах, дахарх, 1аламах йолу ойланаш. Гадаевн поэзин башхалла.  **Дийцар «Ирча суьрташ**». Дийцарехь тоталиризман шерашкахь нохчийн халкъан трагеди. 1аламан суьрташа ирча кхаъ къаьхьачу 1аткъаме берзор.  **М. Мусаев**. **Литературни туьйра. Литературни туьйра халкъачух къастош дерг. Тема, идей, сюжет. (2 с)**  Яздархочух лаьцна дош. «Ц1ен маьхьси»  Хьекъал ямартлонал, тешнабехкал, сонталлел тола дезаран ойла ч1аг1яр. Нахана даьккхиначу ор чу ша оьккху. Туьйранан оьрсийн туьйранца цхьаьнадог1ург.  **Хь. Б. Саракаев. Дийцаран жанр. Д1ах1оттам, тема, идей. Персонажан васт. Авторна хетарг. (5 с)**  Дахар а, кхолларалла а.  **Дийцарш «Баьпкан чкъуьйриг», «Ирсе б1аьрхиш»**  Хьаналчу къинхьегамо лакхадоккху стеган сий. Баьпкан сий-пусар дан дезар ч1аг1дар.  Вайна к1ант карийначу ненан ирсе б1аьрхиш. Ненан безам боккха а, мерза а, аьхна а хилар.    **Ш. Х. Окуев. Лирика. Пейзаж. Меттан исбаьхьаллин суртх1отторан г1ирсаш. (6 с)**  Дахар а, кхолларалла а.  **Стихотворенеш «Сан хьоме Нохчийчоь», «Б1аьсте».**  Лирически турпалхочун синмерзаш довзуьйту 1аламан суьрташ. Поэтан даймахкаца бозабелла синхаамаш.  **Дийцар «Мацалла» («Т1аьххьара верас» романан дакъа). Тема. Идей. Д1ах1оттам. Сюжет.**  20-чу б1ешеран юьхьехь ламанан ярташкахь кхолладелла социальни хьелаш. Нохчийн халкъ комаьрша, къинхетаме хилар, мацалло г1елбина кхечу къаьмнийн векалш дегалазамца т1еэцар. Оцу шерийн 1ер-дахар, ламасташ гайтар, къомо шен яхь, юьхь ларъяр. Жаьмбиган, 1алсолтин, Шемалан васташ.  **Хь. Д. Сатуев. Лирика. Пейзаж. Баснин жанр. Маь1на(мораль). Аллегори (3 с)**  Дахар а, кхолларалла а.  **Стихотворени «Лаьмнийн къоналла». Пейзажни лирика.**  1алам поэтан кхетамехь а исбаьхьаллин суртх1отторехь а.  **Басня «Ломмий, цхьогаллий**». Баснин дидактически хьажам. Адамийн сакхташ баснехь емалдар. Лоьман васт нохчийн литературехь.  **1. Х. Шайхиев**. **Лирически шовкъ (пафос). Къоман басарш (колорит) (7 с)**  Дахар а, кхолларалла а.  **Стихотворенеш «Куйнах дош», «Безаман декхар».**  Къоман г1иллакхаш, ламасташ, синъоьздангаллин мехаллаш поэтан поэзехь.  Даймахкана, халкъана даим г1уллакхдеш вагаран синхаамех юьзна поэзи.  Коьртарчу куйнаца лардина сий. Поэзин фольклоран бух.  Б1ешерашкахь вайн дайша схьадеана низаман ламаст лардаран маь1на, къонахчун ц1е еза а, сийлахь хилар ч1аг1дар.  **Ч1аг1о(баллада**). Легендин буха т1ехь кхоьллина баллада. Къонахчо делла дош кхочушдан дезар, тешаме ч1аг1о хила езар ч1аг1дар.  **М. Д. Дикаев**. **Поэтан кхоллараллин къоман колорит. Стихан ламасталлин кепаш. (3 с)**  Дахар а, кхолларалла а.  **Стихотворенеш «Къинхетаме Нохчийчоь», «Нохчо ву со».**  Стихотворенин лирически турпалхо. Цуьнан даг чохь интернациональни мукъамаш.  Даймахках, халкъах дозалла дар. Дикаевн поэзехь яхь, къоман оьздангалла.  **М. Д. Ясаев. Синоьздангаллин къовсам (конфликт). Авторна хетарг (3 с.)**  Яздархочух лаьцна дош.  «**Хьоме юрт» повесть т1ера дакъа**. **Дийцар «Тянь-Шанан лаьмнашкахь».**  Адамийн вовшашца йозаелла ира меттигаш а, ч1ир йитаран 1адат а. Даймахке, хьомечу юьрта болу сатийсам. Парг1атонан, маршонан марзонан мах. Лох-Беташан, Джамалдинан, Серижин, Джанхотан васташ.  **1. А. Ахмадов**. **Дийцаран жанр. Персонажан чоьхьара хьал гайтар. (5 с)**  Яздархочух лаьцна дош.  **Дийцар «Къонахалла». Тема, идей. Д1ах1оттам, чулацам. Монологически а, диалогически а къамел, чоьхьара монолог.**Турпалхочун амалш, халонаш дуьхьал нисъелча цо шегара гайтина доьналла, ша-шена т1ехь баьккхина толам.  **Дийцар «Воккха дада»**. **Дийцар-хилам**. **Бакъдерг (реализм**). **Авторна хетарг**.Къизачу акхараллица т1амо х1аллакдина бералла. Т1амо шеца беъна бохам а, къизалла а. Деден а, йоь1а йоь1ан а васташ. Дийцарехь диалого д1алоцу меттиг**.**  **С. А. Гацаев**. **Лирика. Пейзаж. Исбаьхьаллин васт. (5 с)**  Поэтах лаьцна дош.  **Стихотворенеш «**Дарц», «Шеме ю-кх хьо, Нохчийчоь…», «Хьаннийн белхар».  Гацаевн лирикехь пейзаж. 1аламан аьрха хазалла а, дарц даларан ма-дарра х1уттуш долу сурт гайтаран говзалла а.  Аьхначу 1аламах, иза лардан дезарх, хьомечу махках лаьцна йолу поэтан ойланаш. Лирически турпалхо вочунна дуьхьал вала кийча хилар, цуьнан тайп-тайпана синх1оттам. Стихотворенийн ритмически тайп-тайпаналла а, церан мукъаме хилар, уьш халкъан поэзина герга хилар. Поэтан лирикехь исбаьхьаллин суртх1оттош долу басарш.  **Литературни туьйра «Чкъоьрдиг». Тема, идей, сюжет**. Халкъан туьйранан бахьанан а, вастан а буха т1ехь кхоьллина туьйра. Ешап-экханан а, Чкъоьрдиган а къовсам. Чкъоьрдига ша-шена а, Ешапна а т1ехь баьккхина толам  **Д. Д. Кагерманов**. **Дийцар «Доттаг1алла». Дийцаран жанр. Бакъдерг (реализм). Исбаьхьаллин деталь. (2 с)**  Яздархочух лаьцна дош.  Дийцаран г1иллакх-оьздангаллин проблематика. Къоначу турпалхочун г1иллакх а, воккхачу стеган оьздангалла а.  Осалалла а, г1иллакхдацаралла а емалдар. | Стихотворенеш къастош ешар.  Царах цхьаъ дагахь 1амор.  Къонахаллин, оьздангаллин тема схьайостуш долу исбаьхьаллин васташ балгалдахар.  Исбаьхьаллин васташ даста таро луш болу исбаьхьаллин къастаман г1ирсаш къастор.  Поэмин дакъош къастош дешар. Поэтически текст таллар, лирически турпалхочун амалш билгалъяхар. Барта а, йозанца а жоьпаш далар. Авторна хетарг билгалдаккхар, шена хетарг ала хаар кхиор.  Дийцар къастош дешар, текстана герга юхасхьадийцар, хаттаршна жоьпаш далар.  Персонажийн амалш билгал а еш, уьш беламе дерзош долу х1умнаш схьалахар. Оьрсийн литературан беламе произведенешца дуста Хамидовн дийцар.  Драма ролашца ешар. Драматически текст таллар. Д1ах1оттаман а, васташ кхолларан а башхаллаш билгалъяхар. Васташ вовшашца дустар.  Къовсам а, авторна хетарг а, драматургически говзаллин х1умнаш а билгалдахар.  Стихотворенеш къастош ешар, царна таллам бар. Стихотворенин лирически турпалхочун характеристика ялар. Исбаьхьаллин суртх1отторан г1ирсаш схьалахар.  А. С. Пушкинан «Кавказ» стихотвореница юстар.  Дийцарш къастош дешар, дакъошца юхасхьадийцар, хаттаршна жоьпаш далар. Дийцарийн персонажаш вовшашца бустар, амалш билгалъяхар. Халкъан барта кхоллараллица йолу уьйр билгалъяккхар.  Чулацамца доьзна долучу проблемни хаттаршна жоьпаш далар.  Дийцар т1ера Ушурмин васт халкъо кхоьллиначуьнца дустар.  Текст йозанца таллар.  Басня къастош ешар, жанр билгалъяр, маь1на билгалдаккхар, шена хетарг алар. Васташ дустар Крыловн баснешкахь долучаьрца.  Повесть ешарца талламбар, интерпретаци яр. Повестан тема, проблематика, сюжет къастор. Васташ вовшашца дустарца таллар. Билгалйиначу темина сочинени язъяр. 1аламан суьрташа повестехь кхочушден г1уллакх билгалдаккхар. Повестан барта кхоллараллица йолу уьйр къастор. Билгалйиначу темина сочинени язъяр.  Стихотворенеш къастош ешар, талламбар.  Стихотворенин поэтически текстана талламбар, лирически турпалхочунна характеристика ялар.  Барта а, йозанца хаттаршна жоьпаш далар. Учебникан статьяшца болх бар.  Повесть дакъошца къастош ешар, поэтически текстана талламбар. Сюжетно-композиционни план х1оттор. Проблемни хаттаршна жоьпаш далар. Васташ таллар. Ширачу заманан сурт1хоттош болу исбаьхьаллин г1ирсаш схьалахар. Исторически контекст йовза езар.  Стихотворени къастош ешар, меттан суртх1отторан исбаьхьаллин г1ирсаш схьалахар, къеггина исбаьхьаллин суртх1оторехь цара д1алоцу меттиг билгалъяр. Кхечу поэтийн Даймахках лаьцна йолучу стихотворенешца юстар.  Дийцар дешар, текстана герга юхасхьадийцар. Цуьнан тема, идей билгалъяккхар. Персонажийн васташ т1ехь болх бар.  Яздархочо кхоьллинарг исторически бакъдолучуьнца дустар.  Поэтически текст къастош ешар, талламбар. Стихотворенин ритмико-интонационни д1ах1оттам а, барам, рифман кеп къастор. 1аламах йолу оьрсийн стихотвореница юстар.  Меттан исбаьхьаллин суртх1отторан г1ирсаш билгалбахар, исбаьхьаллин къеггина суртх1отторехь цара кхочушден г1уллакх къастор.  Дийцар дешар. Буьззина а, хоржуш а цуьнан чулацам схьабийцар. Ешначо биначу т1е1аткъамца доьзначу хаттаршна жоьпаш далар. Халкъ махках даккхарх лаьцначу произведенешца дийцар дустар, цхьаьнадог1ург а, къаьсташ дерг а билгалдаккхар.  Туьйра къастош дешар, юхасхьадийцар. Туьйранан маь1на билгалдаккхар. Текстехь исбаьхьаллин персонажийн халкъан туьйранийн персонажашца цхьаьнадог1ург лахар. Васташ вовшашца дустар. Туьйранан оьрсийн туьйранца цхьаьнадог1ург къастор.  Дийцарш дешар, коьрта хиламашна комментари яр. Коьртачу турпалхошна характеристика ялар. Барта а, йозанца а хаттаршна жоьпаш далар. Дийцарийн иллюстрацешна т1ехь болх бар.  Турпалхойн амалийн башхаллаш билгалйоху меттан исбаьхьаллин г1ирсаш билгалбахар.  Стихотворенеш къастош ешар, царах цхьаъ дагахь 1амор. Къегина сурх1оттош йолу а, исбаьхьаллин васт х1оттош йолу а деталаш схьалахар, цара стихотворенехь кхочушден г1уллакх къастор. Кхечу поэтийн 1аламах лаьцна йолучу стиховоренешца юстар.  Дийцар дешар, юхасхьадийцар, ешначух лаьцна долучу хаттаршна жоьпаш далар. Дийцаран тема а, маь1на а билгалдаккхар. Исторически бакъдерг дийцар т1ехь долучуьнца дустар. Персонажаш вовшашца юстуш характеристика ялар.  Поэтически текст къастош ешар.  Лирически произведенин форма а, чулацам а таллар. Васт-билгалонна интерпретаци яр. Исбаьхьаллин суртх1отторан г1ирсаш билгалбахар (эпитет, метафора, дустар).  Басня къастош ешар. Текст ролашца ешар. Баснин маь1на дар, шена хетарг алар.  Лоьман а, цхьогалан а васташ дустар, церан мах хадор, акхаройн адамийн амалшца дог1ург дустарца къастор.  Поэтически тексташ къастош ешар, таллар. Лирически турпалхочунна характеристика ялар. Лирически произведенин проблематика билгал а йоккхуш, талламбар.  Къоман колорит билгалъяккхар.  Баллада ешар, цунна таламбар. Исбаьхьаллин башхаллаш билгалъяхар, меттан суртх1отторан г1ирсаш къастор.  Поэтически текст къастош ешар, таллар. Лирически турпалхочунна характеристика ялар. Лирически произведенин проблематика билгал а йоккхуш, таллар.  Поэтан стихан башхаллаш билгалъяхар, уьш мукъамашка ерзалуш хилар гайтар.  Дийцар дешар, дакъошца юхасхьадийцар, хаттаршна жоьпаш далар. Дийцаран тема, проблематика, сюжет билгалъяккхар.  Персонажашна вовшашца юстарца характеристика ялар.  Дийцарехь исбаьхьаллин васт х1оттош гайтинарг дахаран бакъдолучуьнца дустар.  Дийцарш дешар, коьртачу хиламашна комментари яр. Коьртачу турпалхошна характеристика ялар. Церан амалийн мах хадор.  Барта а, йозанца а хаттаршна жоьпаш далар.  Произведенеш т1ехь х1оттийначу проблемашна шена хетарг алар.  Турпалхойн чоьхьара хьал довзуьйтуш йолу деталаш билгалъяхар. Исторически бакъдерг дийцар т1ехь долучуьнца дустар.  Стихотворенеш къастош ешар.  Царах цхьаъ дагахь 1амор. Къеггина суртх1отош болу меттан г1ирсаш схьалахар, стихотворенешкахь цара х1ун г1уллакх кхочушдо къастор. Кхечу поэтийн 1аламах лаьцна йолучу стиховоренешца юстар. Лирически турпалхочунна характеристика ялар.  Стихотворенийн ритмико-интонационни д1ах1оттамна талламбар.  Туьйра дешар, юхасхьадийцар, хаттаршна жоьпаш далар. Халкъан туьйранан турпалхо а, Гацаевн Чкъоьрдиг вовшашца вустар, церан васташкахь цхьаьнадог1ург а, къаьсташ дерг а билгалдаккхар. Стихашца яздиначу туьйранан башхаллаш билгалъяхар.  Дийцар дешар, хаттаршна жоьпаш далар.  Коьртачу турпалхочун васт-амал билгалъяккхар, дийцаран вукху персонажашца иза вустар. Дийцаран башхаллаш билгалъяхар. Мини-сочинени язъяр. |
| **5-г1а дакъа. 80-90-чу шерийн литературера (67 с)** | |
| **1. К. Дадашев. Дийцаран жанр. Тема. Идей. Д1ах1оттам. (4 с)**  Яздархочух лаьцна дош.  **Дийцар «Ден весет».** Ширачу заманахь дуьйна схьадеъна къоман оьздангаллин ламасташ х1инцалерчу дахарца къовсаме довлар. Къоначу наноша воккханиг лараран хьокъехь долу къоман ламаст ларар а, цуьнан маь1на а.  **Ш. Р. Рашидов. Лирика. Лирически турпалхо. Исбаьхьаллин суртх1отторан г1ирсаш. Ритм. Рифма. Стихан барамаш. (6 с)**  Дахар а, кхолларалла а.  **Стихотворенеш** «Т1амна дуьхьал довла», «Даймохк».  Т1амна дуьхьал къийсам латто безар кхайкхор.  Даймехкан тема поэтан кхоллараллехь – коьрта тема.  Лирически турпалхочун ойланаш, синхаамаш.  **Поэма «Ден весет».** Къоначу т1аьхьенгахь хила еза синъоьздангаллин мехаллаш. Стеган халкъаца, шен махкаца хила еза юкъаметтигаш билгалъяхар.  **М. М. Кибиев**. **Лирика. Философски лирика. (4 с)**  Яздархочух лаьцна дош.  **Стихотворенеш «Меттан сий», «Дош».**  Нохчийн мотт Даймехкан билгало санна. Меттан дозалла ца дойтуш, цуьнан сий дан дезар.  Дашна-гимн. Дешан дозалла: цо бан тарлуш болу цатам а, цунах долу беркат а.  **Басня «Зов».** Баснин жанр нохчийн литературехь. Маь1на. Адамийн сакхте амалш емалъяр. Х1иллано духатуху х1илла.  **Ж. М. Махмаев**. **Лирика. Дийцаран жанр. Тема, идей, Сюжет. Турпалхочун васт. (4 с)**  Яздархочух лаьцна дош.  **Стихотворени** **«Баьпкан 1аьржа юьхк**». Стихотворенехь къинхетам, доглазар-дахаран лаккхара мехаллаш хилар ч1аг1дар.  **Дийцар «Буьйсанна г1улчаш»**. Дийцаран турпалхочун чоьхьара монолог беран синъоьздангаллин дуьне кхолларан г1ирс санна. Цуьнан коьрте хьийза карзахе ойланаш а, накъосташа иза нийсачу новкъа ваккхар. 1аламца хила еза юкъаметтигаш йовзийтар**.**  **С. С. Яшуркаев. Дийцаран жанр. Тема, идей, д1ах1оттам. Билгало (символ). (6 с)**  Яздархочух лаьцна дош.  **Дийцар «Напсат**». Халкъан бохамна т1ехь сайоккхурш емалбар. Напсатан васт-Г1ум-Азехь бисинчийн цатуьйн лазам. Дийцарехь дахаран бакъдерш.  **Дийцар «Маьрк1аж-бодан т1ехь к1айн хьоькх**». Даймахках баха бакъо йоцурш – мискачарал миска, декъаза нах. Сийлахь Нохчийчоь оьздачу йоь1ан куьцехь гайтаран бахьана а, маь1на а. Боцца мур чулоцучу хиламашкахула Мадин дахар а, халачу хьелашкахь кхуьуш йолу цуьнан амал а к1орггера йовзийтар, цуьнан кхоллам халкъан кхолламах бозабелла хилар.  **А. Д. Осмаев. Псилогически дийцар. Бакъдерг (реализм), романтизм. Авторан-дийцархочун васт. (2 с)**  Яздархочух лаьцна дош.  **Дийцар «Гила борз».** Адаман а, гила берзан а къовсам психологически говзаллица гайтар. Доьналлин сий-ларам а, дозалла а дар.  **Хь. Х. Сайдуллаев**. **Исторически поэмин жанр. Фольклоран васташ а, мукъамаш а. (2 с)**  Поэтах лаьцна дош.  **Поэма «Ненан б1аьрхиш**». Легендин буха т1ехь поэма. Поэмин турпалаллин-патриотически шовкъ (пафос). Даймохк мостаг1чух ларбар, цуьнан дуьхьа вала кийча хилар. Турпаллаллин иллийн турпалхойн амалш ден-ненан к1ентан амалехь. Поэмин турпалаллин а, трагедин а мукъамаш. Йохьан а, декхаран а проблема ястаран башхалла. К1ентан а, ненан а доьналла**.**  **С-Хь. М. Нунуев. Дийцаран жанр. Тема. Проблематика. (4 с)**  Яздархочун дахар а, кхолларалла а.  **Дийцар «Хьайбаха». Исторически бакъдолучунна т1ехь дийцар. Бохаман** **суьрташ**. **Тема. Идей. Персонажийн васташ.**  Ламанан к1отаршкахь НКВД-с д1акхехьна политика а, акхараллин, къизаллин суьрташ а. Сталинан хьадалчаша шайна х1оттийначу жоьжахатех ламанхой яхьах ца бухуш, доьналлица чекхбовлар.  **Дийцар «Лазийна шовда**» **Сатирически дийцар. Адам а, 1алам а.**  Кхоам боцуш х1аллакдечу 1аламна орца дехар. 1аламан дахарна к1оршаме юкъаг1ертар-жил1аламан законаш талхор**.**  **Л. Ш. Абдулаев**. **Поэма. Лирически турпалхо. Диалог. Монолог. ( 2 с)**  Поэтах лаьцна дош.  **Поэма «Маьлхан каш».** Поэми т1ехь юккъерчу б1ешарахь хилларг а, халкъан дахарехь маь1не долу г1уллакх а, иза кхочушдечу турпалхочух лаьцна а дийцар. Поэма – шех дала тарлучу вонах нах маьрша буьтуш, маьлхан кешнашка д1а мел вахначунна гимн**.**  **Л. Яхъяев**. **Дийцаран жанр. Ламасталлин проблематика. ( 2 с)**  Яздархочух лаьцна дош.  **Дийцар «Даркеш» («Гиххойн Таймасха» роман т1ера дакъа).**  Дайн шира ламаст- дийцаран бухехь. Вала гергавахнарг я толур воцуш ун кхеттарг тускар чохь маьлхан кешнашка вахьаран г1иллакх. И г1иллакх лардаро Даркешна бина т1е1аткъам. Ден а, Даркешан а юкъаметтиг гайтаран башхалла**.**  **1-Хь. А. Хатуев**. **Патриотически лирика. ( 2 с)**  Поэтах лаьцна дош.  **Стихотворени «Аьрзунан илли».** Стихотворенин патриотически бух, синъоьздангаллин проблематика. Дуьнен т1ехь даха кхоьллиначу адаман мах беза хиларан, дахар лардан дезаран ойла кхиор. Вовшашца йолу юкъаметтигаш дог-мерза, ийна хила езар. Кхерчара ц1е санна, дайн ц1ена г1иллакх, яхь даим ларъян езар ч1аг1дар**.**  **М. Э. Бексултанов**. **Дийцаран жанр. Тема, идей. Д1ах1оттам. Персонажийн васташ. (8 с)**  Яздархочун дахар а, кхолларалла а.  **Дийцар «Цакхетта хестор».** Аьхна, исбаьхьа, беркате 1алам а, цуьнца къинхетаме хила везар а. Джабраилан а, цуьнан денден а 1аламца йолу юкъаметтигаш гайтаран башхалла.  **Дийцар «Некъ лацар**». Дайшкара схьадог1у оьзда г1иллакхаш ширдала, дицдала йиш цахилар, уьш лардан дезар – вайн декхар. Т1екхуьучу т1аьхьено дайн ламаст цалардаро дендена, к1ентан к1антана бина т1е1аткъам а, цуьнан т1аьхьало а.  **Дийцар «1аламат».** Дийцарехь т1екхуьу чкъор дайн г1иллакхашна, оьздангаллина хердаларан а, дайн ламасташ лардан дезаран а проблема.  Элдархин доьзалера сингаттам – къоман сингаттам а хилар ч1аг1дар.  Дийцарна юккъехь масалш-кицанаш а, церан маь1на а. Элдарханан а, Тайбатан а васташ.  **Дийцар «Дика ду-кх хьо волуш»** Дийцаран турпалхо, цуьнан шен деца йолу юкъаметтигаш. К1ентан шен дега болу лерам а, дена а, к1антана юккъехь хила еза г1иллакх-оьздангалла  **Дийцар «Папка». Сатира. Юмор.** Дийцарехь беламе а, сингаттаме а дерг. «Харцнийсо», шел лакхарчарна хьеставалар емалдар. Хьакъдолучун проблема а, сатирически беламе даккхар шел лакхарчарна хьеставалар, даржехь болучарна суждане эхар. Беламе суртх1оттош болу г1ирсаш.  **М. М. Ахмадов. Дийцаран жанр. Персонажан васт. Повесть. Дахаран бакъдерг. Синмехаллин проблема. ( 7 с)**  Дахар а, кхолларалла а.  **Дийцар «Телефон**». «Телефон» дийцарехь жимачу турпалхочун дуьне а, дахар а, шен доттаг1чунна накъосталла дан и кийча хилар.  **Повесть «Мохк бегийча**». Повестехь адмашна юккъера уьйр-безам херлуш хилар, г1иллакхаш д1адовлуш хилар гайтар. Халкъан бохамна т1ехь саяккхар емалдар. Эшначохь адамаш вовшашна орцахдовла кийча хилар деза а, сийлахь а ларар. Коьрта турпалхой а,церан васташ а.  **А. Т. Исмаилов**. **Литературни туьйра. Монолог. Диалог. Аллегори. ( 2 с)**  Яздархочух лаьцна дош.  **Литературни туьйра «Бирдолаг**». Барт а, цхьаалла а акхараллел, сонтачу кураллел, ницкъал тоьлуш хилар ч1аг1дар. Лоьман олалла дожоран маь1на. Деган дикаллий, оьздангаллий, къинхетаме, тешаме, накъосталла дан кийча хиларрий хастор, ямартло, стешхалла емалъяр. Акхаройн дахар адамийн дахарца дустаран маь1на**.**  **Ю. С-А. Яралиев**. **Философски лирика**. **Ритм. Рифма. ( 2 с)**  Поэтах лаьцна дош.  **Стихотворени «Кад».** Хьанал къинхьегам а, стеган говзалла а къобалъяр. Адаман дахар а, цуьнан кхоллам а. Стихотворенин философски маь1на**.**  **А. Д. Бисултанов**. **Лирика. Назма. Граждански лирика. Лирически турпалхо. ( 5 с)**  Поэтах лаьцна дош  **Назма. Назмин жанр нохчийн литературехь.** «Хьайбахахь язйина байташ» (Хьайбахахь багийначийн назма. Багонза бисиначийн назма).  Хьайбахахь къизаллин акхариллаца х1аллакбиначу лаьмнийн к1отаршкарчу нахана яьккхина назма.  Сийна Сибрехара шайн махка ц1абоьрзучу вайнехан сатийсамаш, дог-ойла.  **Стихотворени «Дег1аста**». Азаллехь дуьйна къизачу ницкъана юьхь-дуьхьал лаьтташ схьабеанчу Даймахкана хастамбар. Къоман парг1ато еза ларар. Стихотворенин патриотически маь1на.  **Стихотворени «Нохчийн халкъан илланчина»**  Кху лаьтта т1ехь халкъан иллин, халкъан илланчийн, къонахчун мах лакхара хилар ч1аг1дар.  **В-Хь. Х. Амаев**. **Дийцаран жанр. Тема, коьрта проблемаш. Персонажийн васташ. ( 5 с)**  Яздархочух лаьцна дош.  **Дийцар «Малх чубаре хьоьжура иза**». Халкъан дахарехь хиллачунна т1ехь дийцар. Халкъ махках даккхар а, х1аллакдина бералла а. Жимачу к1ентан вагон чохь д1адоьду дахар гайтаран башхалла. К1ентан а, ненан а васташ.  **Дийцар «Генарчу денойн туьйра**». Халкъан ламаст т1ехь дийцарехь. Вайн дайша лардеш схьадеъна ламаст кхочушдар. Кхиъна ваьллачу к1антана ден доттаг1чо шаьлта яларан маь1на а, х1инца дуьйна цо кхочушдан деза декхарш а. | Дийцар дешар, доцца схьадийцар, хаттаршна жоьпаш далар. Бер дайначу Медентан чоьхьара хьал гойту исбаьхьаллин билгалонаш билгалъяхар. Дийцаран чулацам дахарехь нислучуьнца бустар. Дийцарна шаьш комментари кечъяр.  Стихотворенеш къастош ешар. Царах цхьаъ дагахь 1амор.  Хаттаршна жоьпаш далар. Исбаьхьаллин сурт кхуллуш болу меттан г1ирсаш схьалахар. Поэтически тексташ таллар.  Барта дешнашца суртх1оттор д1адахьар.  Поэма къастош ешар, таллар. Коьрта проблематика билгалъяккхар.  Стихотворенеш къастош ешар. Стихотворенеш идейно-исбаьхьаллин маь1на туьдуш таллар. Исбаьхьаллин башхаллаш къастор. Стихотворенин ритмико-интонационни д1ах1оттамна талламбар.  Басня къастош ешар.  Произведенин тема, идей билгалъяккхар.  Къеггина исбаьхьаллин суртх1оттош болу меттан г1ирсаш билгалбахар.  Стихотворени къастош ешар, идейно-исбаьхьаллин аг1онагахьара таллар. Оцу темина лериначу кхечу поэтийн стихотворенешца юстар.  Дийцар дешар, доцца юхасхьадийцар, хаттаршна жоьпаш далар. Турпалхой вовшашца бустуш характеристика ялар. Дийцаран турпалхочух лаьцна шена хетарг алар.  Дийцаран маь1на тидар.  Дийцарш дакъошца а, хоржуш къастош дешар, боцца чулацам схьабийцар.  Хаттаршна жоьпаш далар.  Коьртачу турпалхошна характеристика ялар, цара дечун мах хадор.  Дийцарийн идей, тематика къастор.  Сюжетни план х1оттор.  Ешначун т1е1аткъамашкахула сочинени-эссе язъяр.  Исбаьхьаллин текст ешар, таллам бар, интерпретировать яр.  Хоржуш дакъош схьадийцар. Персонажийн васташ таллар.  Проблемни хаттаршна жоьпаш далар.  Дийцаран тиллиначу ц1еран маь1на дастар.  Персонажех лаьцна шена хетарг ала хаар кхиор.  Поэма къастош ешар, цуьнан коьрта хиламаш юхасхьабийцар.. Тема, идей билгалъяккхар.  Поэмин кхечу персонажашца вустарца турпалхочунна характеристика ялар.  Поэмин халкъан барта кхоллараллица йолу уьйр билгалъяккхар.  Инсценировка яр.  Поэмин текст легендин текстаца юстар.  Текст ешар, юхасхьайийцар, хаттаршна жоьпаш далар. Дийцаран тема, сюжет къастор.  Сталинан хьадалчашна бустаран кепехь характеритика ялар.  К1отаршкарчу бахархойн г1иллакх-амалш билгалъяхар.  Дийцаран план х1оттор.  Дийцар дешар, доцца схьадийцар, хаттаршна жоьпаш далар.  Турпалхочун доьзалх лаьцна дийцар, доьзалхойн вовшашца йолу юкъаметтигаш билгалъяхар. Дийцаран маь1нех лаьцна кхетам балар.  Поэма къастош ешар.  Потически текстана талламбар, лирически турпалхочун г1иллакх-амалш балигалъяхар.  Барта а, йозанца а хаттаршна жоьпаш далар.  Исбаьхьаллин васташ кхолларехь меттан суртх1отторан г1ирсаш билгалбахар.  Дайн ламасташна т1етевжаш дийцар дешар, таллар.  Халкъан ламасташца дийцаран чулацам бустар.  Произведени т1ехь дуьйцучуьнга шен хьежам кхоллар.  Даркешан шен деца йолучу юкъаметтигах лаьцна дийцар.  Дийцаран башхаллаш билгалъяхар.  Стихотворени къастош ешар.  Дагахь 1амор.  Стихотворенин исбаьхьаллин суртх1отторан г1ирсаш билгалбахар.  Стихотворенин башхаллаш къастор.  Дийцарш къастош дешар, боцца чулацам схьабийцар, хаттаршна жоьпаш далар.  К1ентан а, воккхачу стеган а чоьхьара хьал довзуьйту исбаьхьаллин деталаш билгалъяхар.  Коьртачу турпалхойх лаьцна шайн дийцарш кхоллар.  Дийцар къастош дешар, юхасхьадийцар. Хаттаршна жоьпаш далар. Элдарханан, Тайбатан васташ дустаран кепехь талламбар. Дийцаран д1ах1оттаман а, васташ кхолларан а башхаллаш билгалъяхар.  Дийцар къастош дешар, цуьнан коьртачу хиламашна талламбар. Дена а, цуьнан к1антана а характеристика ялар, церан юкъаметтигийн мах хадо. Проблемни хаттаршна жоьпаш далар.  Дийцар къастош дешар. Беламе суртх1оттош болу г1ирсаш билгалбахар. Коьртачу турпалхочун г1иллакх-амалш билгалъяхар, дахарехь нислуш долучуьнца уьш юстар.  Кхечу яздархойн сатирически-беламе дийцаршца дийцар дустар.  Дийцар къастош дешар. Доцца юхасхьадийцар. Коьртачу турпалхочун чоьхьара хьал довзуьйту билгалонаш къастор. К1ентан хийцаделлачу дахарх лаьцна хаамаш кечбар  Повесть къастош ешар. Хоржуш, цуьнан дакъош юхасхьадийцар. Персонажийн васташ таллар. Повестан чулацамца доьзна долчу проблемни хаттаршна жоьпаш далар. Повестан проблематика дахарехь нислучуьнца юстар.  Туьйра дешар. Доцца а, хоржуш а юхасхьадийцар. Барта а, йозанца а хаттарша жоьпаш далар. Ролашца дешар.  Коьртачу персонажийн г1иллакх-амалш билгалъяхар, адамийн амалшца уьш юстар.  Стихотворени къастош ешар. Идейно-исбаьхьаллин аг1онгахьара таллар. Стихотворенин барам, ритм, рифма къастор. Исбаьхьаллин билгалонаш билгалъяхар.    Стихотворенеш къастош ешар, царах цхьаерш дагахь 1амор(шаьш харжарца).  Исбаьхьаллин суртх1отторан меттан г1ирсаш схьалахар (эпитет, дустар, метафора), къеггина исбаьхьаллин суртх1отторехь цара д1алоцу меттиг къастор.  Назманан кепара стихотворенийн башхаллаш къастор.  Стихотворенийн лирически турпалхочунна характеристика ялар. Поэтически тексташ кхечу поэтийн стихашца юстар, Бисултановн поэзин ша-тайпана башхаллаш билгалъяхар.  Дийцарш къастош дешар, текстана герга юхасхьадийцар.  Хаттаршна жоьпаш далар.  Дийцарийн тема, идей билгалъяккхар.  Дийцаран чулацамаша биначу 1аткъамах лаьцна хаамаш кечбар.  Турпалхойн васташ таллар, церан г1иллакх-амалш билгалъяхар. Барта кхоллараллица йолу уьйр къастор. |
| **6-г1а дакъа. Кхечу къаьмнийн литературера (2 с)** | |
| **Ладо Авалиани. Исторически дийцар. Тема. Сюжет. ( 2 с)**  **Дийцар «Хьаькхна буц».** Исбаьхьаллица кхоьллинарг а, дахаран бакъдерг а. Машар а, адамалла а деза а, сийлахь а хилар ч1аг1дар. Багратионан майралла а, нохчийн т1емалойн лаккхара оьздангалла**.** | Дийцар къастош дешар, доцца а, хоржуш юхасхьадийцар.  Жанран хьесапехь текст таллар.  Персонажашна характеристика ялар. Царах лаьцна шена хетарг алар. |
| **7-г1а дакъа. Обзорни теманаш (8 с)** | |
| **1. Нохчийн литературан юьхь йолийнарш ( 2 с)**  Дуьххьарлерчу яздархойн Дудаев 1абдин, Сальмурзаев Мохьмадан, Нажаев Ахьмадан, Айсханов Шамсуддинан кхолларалла.  Церан произведенийн коьрта теманаш а, проблематика а. Дудаев 1абдин, Нажаев Ахьмадан поэзи 1аьрбийн поэзин т1е1аткъамца кхуллуш хилар. Йоза-дешар даржоран, юьртбахам кхиоран, Даймохк мостаг1чух ларбаран, къинхьегаман теманаш айъар.  Церан кхоллараллин маь1на.  **2. Нохчийн литература 40-50 шерашкахь кхиаран хьелаш. ( 2 с)**  40-50 шерашкара литература. Халкъ махках даккхар а, литература а, искусство кхиарехь сецна лаьттина мур а, цуьнан т1аьхьало а.  Нохч-Г1алг1айн республика меттах1оттийначул т1аьхьа литература денъялар, юха а кхиа йолаялар. Литературан юьхь йолийначу а, керла юкъабаьхкиначу а яздархойн кхолларалла. (С-Б Арсанов, М. Мамакаев, Н. Музаев, Х. Ошаев, М-С. Гадаев, Х-М. Эдилов, М. Сулаев, А. Айдамиров, А. Сулейманов, Р. Ахматова, Ш. Арсанукаев). Произведенешкахь х1итточу проблемашца, жанрашца литература шоръялар, кхоллараллехь яздархойн исбаьхьаллин говзалла кхиар.  Прозехь, поэзехь, драматургехь тоьлашха йолу произведенеш обзорни кепехь йовзийтар**.**  **3. Нохчийн литература Сийлахь-боккха Даймехкан т1ом лаьттиначу шерашкахь (1941-1945). ( 2 с)**  Даймохк мостаг1чух ларбаран тема. 1. Мамакаевн, М. Мамакаевн, М. Сулаевн, Х-М. Эдиловн, М-С. Гадаевн, З. Муталибовн, С. Гацаевн, Ш. Рашидовн, 1. Дадашевн, Хь. Саракаевн, Х-А. Берсановн, Х. Ошаевн кхолларалла.  Т1еман халачу хьелашкахь халкъан турпалалла а, патриотизм а, б1аьхойн дог-ойла а, хьуьнарш а.  **4. Х1инцалера литература кхиаран коьрта башхаллаш. (2 с)**  Х1инцалерчу яздархойн поэзин, прозин коьрта теманаш а, жанраш а. (С-Б. Дакаев, Ш. Макалов, Хь. Талхадов, Г1. Алиев, Ш. Цуруев, З. Сулейманова, М. Айдамирова, Л. Ибрагимов, Б. Гайтукаева, С-Хь. Тагаев, 1. Юсупов, 1.Яричев, Канта Ибрагимов). Церан произведенеш (шаьш харжарца) йийцаре яр. | Хьехархочун къамеле ладог1ар.  Ладоьг1начуьн хьокъехь долучу хаттаршна жоьпаш далар. Произведенийн коьрта теманаш а, проблематика а къастор. Жанрийн аспектехь произведенеш таллар, церан тоьлла а, ледара а аг1онаш билгалъяхар.  Хьехархочун къамеле ладог1ар.  Хаттаршна жоьпаш далар.  Произведенийн коьрта теманаш, проблематика билгалъяккхар.  20-чу а, 40-чу а шерийн литература вовшашца юстар, церан цхьаьнадог1ург а, къаьстарг а билгалдар.  Исторически хааршна т1етевжаш текст ешар, таллар.  Тайп-тайпанчу авторийн произведенеш теманашца, проблемашца а цхьаьнайог1уш хиларца вовшашца юстар.  Хьехархочун къамеле ладог1ар.  Хаттаршна жоьпаш далар.  Х1инцалерчу поэзин, прозин коьрта башхаллаш билгалъяхар. |